title: Fred Ebb

text: Kanderin ja Ebbin yhteistyö Liza Minnellin kanssa jatkui Martin Scorsesen vuoden 1977 elokuvalla "New York, New York", jossa Minnelli näytteli. Elokuvan tunnetuimmaksi lauluksi on tullut nimikappale ”New York, New York”, jonka Frank Sinatra nosti hitiksi vuoden 1980 levytyksellään. Minnelli näytteli Chita Riveran kanssa Kanderin ja Ebbin vuoden 1984 musikaalissa "The Rink". Vuonna 1999 Ebb käsikirjoitti ja ohjasi näytelmän "Minnelli on Minnelli", joka toimi kunnianosoituksena Minnellin isän Vincente Minnellin elokuvamusikaaleille.


title: Fred Ebb

text: Ebb sanoitti kappaleita seuraaviin Broadway-näytelmiin.


title: John Kander

text: John Harold Kander (s. 18. maaliskuuta 1927 Kansas City, Missouri) on yhdysvaltalainen säveltäjä. Hänet tunnetaan ennen kaikkea pitkästä yhteistyöstään Broadwaylla sanoittaja Fred Ebbin kanssa. Kanderin ja Ebbin tunnetuimpiin näytelmiin kuuluvat "Cabaret", "Woman of the Year" ja "Chicago". Hän sävelsi tunnuskappaleen ”New York, New York” Martin Scorsesen ohjaamaan samannimiseen elokuvaan.


title: John Kander

text: Kander opiskeli musiikkia Columbian yliopistossa New Yorkissa. Broadway-uransa hän aloitti 1950-luvun jälkipuoliskolla harjoituspianistina ja sovittajana. Hän toimi kapellimestarina ja kuoronjohtajana Rhode Islandilla sijaitsevassa Warwick Musical Theatressa. Hänen ensimmäinen itse säveltämänsä näytelmä oli James ja William Goldmanin kanssa yhteistyössä tehty "A Family Affair" vuonna 1962.


title: John Kander

text: Kander tutustui vuonna 1964 sanoittaja Fred Ebbiin, josta tuli hänen uransa merkittävin musiikillinen yhteistyökumppani. Heidän ensimenestyksensä oli Barbra Streisandin tunnetuksi tekemä kappale ”My Coloring Book”. Kander ja Ebb tekivät yhdessä kokonaisen teatterimusikaalin "Golden Gate", mutta näytelmää ei koskaan otettu tuotantoon. Liza Minnelli näytteli heidän ensimmäisessä näyttämölle asti päätyneessä musikaalissaan "Flora, the Red Menace".


title: John Kander

text: Vuonna 1966 sai ensi-iltansa "Cabaret", joka oli Kanderin ja Ebbin musikaaliversio John Van Drutenin näytelmästä "I Am a Camera". Näytelmä palkittiin seitsemällä Tonylla ja siitä tehtiin vuonna 1972 elokuvaversio (myös nimeltään "Cabaret"). Liza Minnelli voitti parhaan naisnäyttelijän Oscarin roolistaan elokuvassa.


title: John Kander

text: Vuoden 1975 musikaali "Chicago" ei saavuttanut aluksi suurta suosiota. Vuonna 1996 se otettiin uudelleen ohjelmistoon ja sitä on esitetty Broadwaylla siitä lähtien, mikä tekee "Chicagosta" Broadwayn historian kolmanneksi pisimpään esitetyn näytelmän. Musikaalin pohjalta tehtiin vuonna 2002 elokuva "Chicago", jonka pääosia esittivät Renée Zellweger, Catherine Zeta-Jones ja Richard Gere. Musikaalielokuvalle harvinaisena saavutuksena elokuva palkittiin parhaan elokuvan Oscarilla.


title: John Kander

text: Kander ja Ebb tekivät musiikin Martin Scorsesen elokuvaan "New York, New York". Elokuvan menestyneimmäksi kappaleeksi tuli Liza Minnellin laulama ”New York, New York”, josta Frank Sinatra teki hitin vuoden 1980 nauhoituksellaan. Vuonna 1981 Kanderin ja Ebbin Broadway-musikaali "Woman of the Year" palkittiin viidellä Tony-palkinnolla. Kander teki uransa jälkipuoliskolla musiikkia lukuisiin elokuviin, mukaan lukien "Kramer vastaan Kramer" (1979), "Yön hiljaisuudessa" (1982) ja "Tilaa sydämessä" (1984).


title: John Kander

text: Fred Ebb kuoli vuonna 2004. Hänellä ja Kanderilla oli yhä kesken useita teatteriprojekteja, mukaan lukien musikaalit "Curtains", "The Visit" ja "All About Us".


title: Tawadros II

text: Tawadros II (kopt. Ⲡⲁⲡⲁ Ⲁⲃⲃⲁ Ⲑⲉόⲇⲱⲣⲟⲥ, , syntymänimeltään Waǧīh Ṣubḥī Bāqī Sulaymān, 4. marraskuuta 1952 Al-Mansura) on 118. Aleksandrian paavi eli Aleksandrian koptilais-ortodoksinen kirkon johtaja. Hänet valittiin tehtäväänsä marraskuussa 2012 aikaisemmin samana vuonna kuolleen Shenouda III:n seuraajaksi.


title: Tawadros II

text: Sulaymān opiskeli 1970-luvulla farmasiaa Aleksandrian yliopistossa ja ryhtyi munkiksi vuonna 1988. Hänet nimitettiin Al-Buhairan hiippakunnan piispaksi vuonna 1997 nimellä Tawadros.


title: Tawadros II

text: Paaviksi Tawadros valittiin 4. päivänä marraskuuta 2012. Ehdokkaita oli yhteensä kolme ja valinta suoritettiin arpomalla. Ehdokkaiden nimet oli kirjoitettu paperilapuille, joista arpojana toiminut poika valitsi silmät sidottuina yhden. Paavin tehtävään vihkiminen tapahtui 18. marraskuuta.


title: Grumman F-9 Cougar

text: Grumman F-9 Cougar on Grummanin valmistama laivaston suihkuhävittäjä. Nuolisiipinen Cougar kehitettiin suorasiipisestä F9F Pantherista. Konetyypin ensilento lennettiin 20. syyskuuta 1951. Viimeiset F9F-8T / TF-9J -harjoitushävittäjät palvelivat vuoteen 1974 saakka.


title: Grumman F-9 Cougar

text: F9F-8 -mallin aseistukseksi tuli heinäkuusta 1956 lähtien neljä AIM-9 Sidewinder -ilmasta ilmaan ohjusta. Muu aseistus käsitti neljä 20 mm konetykkiä, sekä 908 kg raketteja taikka pommeja.


title: Grumman F-9 Cougar

text: F-9 Cougar kykeni ylittämään äänen nopeuden loivassa syöksyssä. Sen huippunopeus vaakalennossa oli 1 041 km/h ja lakikorkeus 15 240 metriä.


title: XL (yhtye)

text: XL on suomalainen jazzyhtye. Vuonna 1992 perustettu yhtye lopetti aktiivisen toimintansa vuonna 2004. XL palasi jälleen konserttilavoille 2012 perustamisensa 20-vuotisjuhlan kunniaksi. Samalla julkaistiin myös yhtyeen kokoelmalevy.


title: XL (yhtye)

text: XL on tehnyt yhteistyötä useiden merkittävien koti- ja ulkomaisten muusikoiden kanssa. Sen kanssa ovat esiintyneet muun muassa Pekka Pohjola, Michael Brecker, Marzi Nyman ja Jukka Perko.


title: Grumman F-11 Tiger

text: Grumman F-11 Tiger on Grummanin valmistama yhdysvaltalainen laivaston suihkuhävittäjä. Nuolisiipinen Tiger oli Grummanin ensimmäinen yliäänihävittäjä. Konetyypin ensilento lennettiin 30. heinäkuuta 1954. Se oli lentotukialuskäytössä vain neljä vuotta, vuodesta 1957 vuoteen 1961, jolloin Vought F8U Crusader syrjäytti sen. F-11 kuitenkin säilyi käytössä harjoitushävittäjänä vuoteen 1967, ja taitolentoryhmä Blue Angelsin koneena vuoteen 1968.


title: Grumman F-11 Tiger

text: Tigerin voimanlähteenä oli palveluskäytössä epäluotettavaksi osoittautunut brittiläisen Armstrong Siddeley Sapphiren lisenssiversio Wright J65-W-18.


title: Gus Edwards

text: Gus Edwards, alk. Gustave Edward Simon (18. elokuuta 1881 Hohensalza, Saksa – 7. marraskuuta 1945 Los Angeles, Yhdysvallat) oli saksalaissyntyinen yhdysvaltalainen säveltäjä, vaudeville-esiintyjä ja musiikkikustantaja. Hän aloitti musiikkiuransa 12-vuotiaana vaudevillessa ja aloitti säveltämisen vuosisadan vaihteessa. Hänen tärkeitä yhteistyökumppaneitaan olivat sanoittajat Will D. Cobb, Edward Madden ja Vincent Bryan. Edwards saavutti menestystä sävellyksillään, joista tunnetuin on vuoden 1907 ”School Days”. Hän johti omaa musiikkikustantamoaan ja tuli tunnetuksi järjestämistään näytelmistä, joissa esiintyi paljon lapsinäyttelijöitä. Vuonna 1939 julkaistu elokuva "The Star Maker" perustuu Edwardsin elämään.


title: Gus Edwards

text: Gustave Edward Simon syntyi Hohensalzassa, Saksan keisarikunnassa (nykyisin Inowrocław Puolassa). Hänellä oli kolme vanhempaa ja neljä nuorempaa sisarusta. Perhe muutti Yhdysvaltoihin Gustaven ollessa yhdeksänvuotias. Hän varttui New Yorkin Brooklynissä ja seurasi nuoruudessaan mielellään Union Squaren ympäristössä esitettyjä vaudeville-näytöksiä. Hän ansaitsi rahaa kiertämällä laulamassa Brooklynin irlantilaisten ja juutalaisten maahanmuuttajaperheiden kodeissa ja lopetti koulunkäynnin voidakseen keskittyä laulamiseen täysipäiväisesti.


title: Gus Edwards

text: Vaudeville-laulaja Lottie Gilson palkkasi 12-vuotiaan Simonin esitykseensä epäviralliseksi laulajaksi – pojan tehtävä oli istua yleisössä ja sovitussa kohdassa nousta seisomaan ja yhtyä ”spontaanisti” esittäjän lauluun. Ennen pitkää muutkin esiintyjät alkoivat käyttää Simonia varietee- ja burleskiesityksissään. Hän lauloi muun muassa Emma Carusin, Imogene Comerin ja Helen Moran näytöksissä. Taustalaulamisen lisäksi hän lauloi silloin tällöin myös soolo-osuuden katsomon penkiltä. Temppu menetti ennen pitkää tehonsa liiallisen käytön vuoksi, mutta 1890-luvun yleisöön se meni yleensä täydestä.


title: Gus Edwards

text: Tin Pan Alleyn kykyjenetsijä kiinnitti pian huomionsa Simonin lauluääneen ja palkkasi hänet laulamaan ja näyttelemään viisihenkiseen poikaryhmään. Uransa alkuvaiheessa hän lakkasi käyttämästä sukunimeään ja alkoi esiintyä nimellä Gus Edwards. Hän tutustui säveltäjä Paul Dresseriin, joka esitteli hänelle Tin Pan Alleyn kustantamotoimintaa ja järjesti hänelle mahdollisuuden säveltää pianon ääressä kustannusyhtiönsä Howley, Haviland & Companyn tiloissa.


title: Gus Edwards

text: Edwards opetteli pianonsoittoa omatoimisesti, ja hänen ensimmäinen sävellyksensä ”All I Want Is My Black Baby Back” julkaistiin vuonna 1898. Kustantamon muusikot joutuivat kirjoittamaan kappaleen nuotit paperille, sillä Edwards itse ei osannut vielä nuottikirjoitusta. Seuraavien vuosien aikana Edwards sävelsi yhä enemmän. Hänen kappaleensa ”I Can’t Tell Why I Love You but I Do” nousi myydyimpien balladien listan kärkeen vuonna 1900.


title: Gus Edwards

text: Sävellystyön ohella Edwards esiintyi neljän muun pojan kanssa lauluyhtye Newboys Quintetissä ja pääsi kvintetin mukana Yhdysvaltain-kiertueelle. Edwardsin kiertäessä viihdyttämässä yhdysvaltalaisia joukkoja sotilastukikohdissa Espanjan–Yhdysvaltain sodan aikana hän tutustui sanoittaja Will D. Cobbiin, josta tuli tärkeä yhteistyökumppani nuorelle säveltäjälle. Kappaleesta ”Goodbye, Little Girl, Goodbye” tuli hitti sodan aikana.


title: Gus Edwards

text: Ensimmäinen kappale, jolla Edwards saavutti taloudellista menestystä, oli vuonna 1905 julkaistu ”In My Merry Oldsmobile”. Hän perusti samana vuonna New Yorkissa oman musiikkikustantamonsa. Marraskuussa 1905 hän solmi avioliiton Lillian Boulangerin kanssa.


title: Gus Edwards

text: Edwards julkaisi vuonna 1907 kappaleen ”School Days”, josta tuli suuri hitti ja jonka nuotteja myytiin yli kolme miljoonaa kopiota. Edwards ja sanoittaja Will D. Cobb kirjoittivat kappaleen ympärille vaudeville-revyyn "School Boys and Girls", jossa Edwards näytteli itse opettajaa ja hänen oppilainaan esiintyi joukko lapsia. Lapsinäyttelijät olivat tärkeässä roolissa myös monissa muissa Edwardsin järjestämissä näytelmissä kuten "Kid Kabaret", "The Nine Country Kids" ja "Juvenile Frolic". Monet Edwardsin näytelmien lapsiesiintyjistä nousivat myöhemmin itse kuuluisuuteen, mukaan lukien Larry Adler, Ray Bolger, Eddie Cantor, Elsie Janis, George Jessel, Lila Lee, Groucho Marx, Eleanor Powell ja Walter Winchell. Lapsinäyttelijöiden myöhempi suosio toi Edwardsille New Yorkin viihdemaailmassa lisänimen ”tähdentekijä”.


title: Gus Edwards

text: Edwards ja Will D. Cobb tekivät yhteistyötä kahdenkymmenen vuoden ajan. Heidän tekemiinsä hitteihin kuuluvat ”School Daysin” lisäksi ”I Just Can’t Make My Eyes Behave”, ”I Can’t Tell Why I Love You but I Do” ja ”Sunbonnet Sue”. Muita hänen kanssaan työskennelleitä sanoittajia olivat Edward Madden ja Vincent Bryan. Madden sanoitti Edwardsin viimeiseksi hittisävellykseksi jääneen kappaleen ”By the Light of the Silvery Moon” (1909), josta jazzpianisti Fats Waller teki 1940-luvulla oman menestyneen versionsa.


title: Gus Edwards

text: Florenz Ziegfeld tuotti vuonna 1907 ensimmäisen osan suosittuun revyysarjaansa "Ziegfeld Follies", johon Edwards sävelsi kappaleita. Ziegfeld käytti hänen musiikkiaan myös revyysarjan myöhemmissä osissa. Vuoden 1910 "Folliesiin" Edwards teki sävellysten lisäksi käsikirjoituksen yhdessä Harry B. Smithin kanssa.


title: Gus Edwards

text: Vuonna 1909 Edwards lauloi omia kappaleitaan sooloesiintyjänä New Yorkin Hammerstein Ballroomissa. "Variety"-lehden arvostelussa häntä kuvattiin taitavaksi viihdyttäjäksi ja mainittiin hänen tehneen itsestään tunnetun sävellyksillään. Edwards liittyi tekijänoikeusjärjestyö ASCAP:n jäseneksi, kun se perustettiin 1914.


title: Gus Edwards

text: Vuosina 1928–1930 Edwards työskenteli Hollywoodissa, sävelsi musiikkia äänielokuviin ja näytteli itse kahdessa elokuvassa. Hän kuitenkin palasi nopeasti teatterialalle. Huhtikuussa 1930 hän järjesti vaudeville-näytöksen "Gus Edwards and His Hollywood Protégés" (suom. "Gus Edwards ja hänen Hollywoodin suojattinsa"). 1930-luvun puolivälissä hän tuotti radio-ohjelmaa losangelesilaiselle KFWB-kanavalle.


title: Gus Edwards

text: Gus Edwardsin elämästä julkaistiin vuonna 1939 elokuva "The Star Maker", jossa Edwardsia esitti Bing Crosby. Elokuvan tarina ei kuitenkaan ollut puhtaasti elämäkerrallinen, vaan siihen oli sekoitettu runsaasti fiktiota.


title: Gus Edwards

text:
Syövästä kärsivä Edwards jäi vuonna 1939 eläkkeelle heikkenevän terveytensä pakottamana. Viimeiset vuotensa hän vietti kotonaan vuoteenomana vaimonsa Lillianin hoidossa. Hän kuoli 7. marraskuuta 1945 Los Angelesissa.
Lähde: "Internet Broadway Database".


title: Aukštaitijan kansallispuisto

text: Aukštaitijan kansallispuisto on Liettuan vanhin kansallispuisto. Se perustettiin jo Neuvostoliiton aikana nimellä "Liettuan SNT:n kansallispuisto".


title: Aukštaitijan kansallispuisto

text: Maan koillisosassa sijaitseva kansallispuisto kattaa osan Aukštaitijan eli Ylä-Liettuan metsä- ja järvialueesta. Kansallispuistossa on myös kulttuurinähtävyyksiä, esimerkiksi kuusi vanhaa myllyä, joista tunnetuin sijaitsee Ginučiain kylässä.


title: Greatest Hits 87–97

text: Greatest Hits 87–97 on Kylie Minoguen kokoelma-albumi, joka julkaistiin vuonna 2003. Se sisältää kappaleita albumeilta "Kylie" (1988), "Enjoy Yourself" (1989), "Rhythm of Love" (1990), "Let's Get to It" (1991), "Greatest Hits" (1992), "Kylie Minogue" (1994) ja "Impossible Princess" (1997).


title: DJ Bunuel

text: Dj Bunuel on suomalainen dj, juontaja, muusikko, tapahtumatuottaja ja entinen ravintoloitsija.


title: DJ Bunuel

text: Vuodesta 2014 hän on toiminut hankepäällikkönä 4-vuotisessa Mieletöntä valoa -hankkeessa, jonka tehtävänä on tehdä mediaa ja kulttuuria mielenterveyskuntoutujien ja kehitysvammaisten kanssa.


title: DJ Bunuel

text: Dj Bunuel eli Måns Strömberg on syntynyt Helsingissä v.1962.


title: DJ Bunuel

text: Nimen Bunuel antoi Hurriganesin Remu Aaltosen veli Ari Aaltonen. Dj Bunuel alkoi käyttää nimeä julkisesti vasta 80-luvun lopulla työskennellessään helsinkiläisessä Radio Ettanissa.


title: DJ Bunuel

text: Dj Bunuel aloitti levyjen soiton vuonna 1977 koulunsa (Östra Svenska Läroverket) diskossa yhdessä ystävänsä Mikke Stenbergin kanssa. Dj. Cripples -nimellä tunnetun kaksikon ura eteni nopeasti heidän saatuaan kontaktin helsinkiläiseen dj-legendaan Joke Linnamaahan, ja Linnamaan kautta dj-duo Måsse ja Mikke pääsivät soittamaan mm. Torpan Poikien koripallo-otteluihin ja Ruka-tunturin Hiihtolomadiskoon.


title: DJ Bunuel

text: Duon tiet erkanivat 1979, ja tällöin Joke Linnamaa suositteli Dj Bunuelia Hurriganesin dj:ksi. Dj Bunuel otti tarjouksen vastaan, ja soitti yhtyeen dj:nä jokseenkin säännöllisesti vuosina 1979 - 1982. Siitä alkaen keikat lisääntyivät nopeasti ja melko pian Dj Bunuelilla oli keikkoja ympäri Suomen. Keikkapaikkoina olivat lähinnä ravintolat ja lisääntyvässä määrin myös yksityistilaisuudet, häistä firmajuhliin. Jo tässä vaiheessa Dj Bunuelin kiinnostus erikoisempiin keikkapaikkoihin ja dj-työn laajentamiseen tanssittamisen ulkopuolelle alkoi kuitenkin herätä. Tuohon aikaan hän esiintyi nimellä  Dj. Long.


title: DJ Bunuel

text: Vuosikymmenen puolivälissä Dj Bunuel toimi vuoden ajan vakituisena dj:nä Helsinki-Tukholma-väliä ajaneella Viking Sagalla tittelillä musiikki-isäntä. Työhön kuului myös laivalla soittaneiden bändien isäntänä toimiminen.


title: DJ Bunuel

text: 1990-luvulla Dj Bunuel soitti vakituisesti helsinkiläisissä klubeissa, mm. Par 4:ssa, Kaivohuoneella ja Nylonissa. Samoihin aikoihin hän oli myös mukana perustamassa Pyhätunturin Ski Bistroa, ja vastasi mm. Kaivohuoneen bändien buukkauksesta.


title: DJ Bunuel

text: Vuosituhannen vaihteen jälkeen hän soitti vakituisesti Ravintola Meccassa ja Ravintola Groteskissa, joista jälkimmäisessä hän soittaa edelleen.


title: DJ Bunuel

text: 1990-luvun lopusta lähtien Dj Bunuel on perehtynyt yhä enemmän taustamusiikkiin ja sen tuomiin mahdollisuuksiin. Hän on tehnyt taustamusiikkisuunnittelua eri ravintoloihin ja baareihin mm. Helsingissä (Ravintola Mecca, Arnolds, Ravintola Grotesk, Ravintola ja Café Lasipalatsi, Bar 9, Ravintola Spies, Ravintola Meripaviljonki), Tuusulassa (Ravintola Krapihovi) ja Porvoossa (Bar Soho). Myös huonekaluliike Skannossa sekä 2000-luvun alussa silloisen Palace Kämp -ketjun (nyk. Kämp Group) useimmissa ravintoloissa ja hotelleissa on soinut hänen suunnittelemansa taustamusiikki.


title: DJ Bunuel

text: Dj Bunuel alkoi käyttää cd-soitinta instrumenttinaan 90-luvun alussa ja on esiintynyt mm. seuraavien muusikoiden ja yhtyeiden kanssa:


title: DJ Bunuel

text: Timo Lassy, Pekka Kuusisto, Jukka Perko, Roope K, Hosni Boudali, Jone Takamäki, RinneRadio, Mikkelin kaupunginorkesteri, Mieskuoro Huutajat, Gumbavanti, Fork, Cool Sheiks, Eternal Erection, JP´s, Kie von Hertzen, Kingston wall, Arttu Takalo, Jarmo Saari, The Rasmus, Tuomo Prättälä, UMO, Eero Koivistoinen, Giant Robot, Lenni-Kalle Taipale, Zarkus Poussa, Johanna Iivanainen, Pope Puolitaival, John Storgårds, Raul Björkenheim, Kari Kriikku, Ismaila Sané, Emma Salokoski, Esa Kaartamo, Avantin jousikvartetti, Linda Lampenius.


title: DJ Bunuel

text: Dj Bunuel on Fat Beat Sound System -yhtyeen perustajajäsen.


title: DJ Bunuel

text: Hän soitti XL -yhtyeessä vuosina 1999- 2004 ja osallistui myös yhtyeen 20-vuotis juhlakiertueelle v.2012.


title: DJ Bunuel

text: Dj Bunuel on toiminut juontajana mm. seuraavilla festivaaleilla: Monsters of Rock 1987 ja 1988, Intiaani Rock 1988, Flow Festival 2004-2011 ja 2013,


title: DJ Bunuel

text: Nummirock 1991, Funky Awards 2000 ja 2002, Funky Elephant 1994-, Maailma kylässä 2008-2010 ja 2012-2015 sekä Porvoo Jazz Festival 2014 ja 2016.


title: DJ Bunuel

text: Dj Bunuel on tehnyt ohjelmia vuodesta 1984 lähtien useilla radioasemilla: Svenska Rundradion, Radio Ettan, YLEQ, Lepakko Radio, Ambient Radio, Radio X3M, Yle Radio 1 ja Radio Helsinki.


title: DJ Bunuel

text: Televisiossa hän on tehnyt 1980-luvulla Top 40 -ohjelmaa ensin PTV:llä ja sitten MTV3:lla.


title: DJ Bunuel

text: 1990-luvun lopulla ja 2000-luvun alussa Dj Bunuel teki paljon improvisaatioesityksiä tanssija Virpi Juntin kanssa.


title: DJ Bunuel

text: Hän loi äänimaailmat tanssija Katri Soinin esitykseen Tyttö joka oli aina (2001) sekä Petri Mannisen näytelmään Pumpuliluuta (2002), jotka molemmat esitettiin KokoTeatterissa. 2006 Dj Bunuel vieraili tanssija Panu Varstalan Cityman II -esityksessä Helsingin Kaivopihalla, ja 2013 hän teki pienen ääniroolin Dj Normanina Liisa Kuoppamäen ohjaamassa Frankie ja Johnny -näytelmässä Teatteri Jurkassa.


title: DJ Bunuel

text: Dj Bunuel on myös rakentanut tunnelmaa keventäviä äänimaisemia kokouksissa, mm. useissa Suomen nuorkauppakamarin kokouksissa, Maailman nuorkauppakamarin maailmankokouksessa Manilassa Filippiineillä v.1998 ja Eurooppa-kokouksessa Halkidikissa Kreikkassa v.1997. Lisäksi hän on suunnitellut musiikin ja soittanut lukuisissa eri yritysten messu-, kokous- ja palkintojenjakotilaisuuksissa.


title: DJ Bunuel

text: Dj Bunuel on myös tuottanut paljon tapahtumia. Hän teki useita tuotantotöitä Helsingin Juhlaviikoille vuosina 1995-2009, mm. Ilta Virrassa, muistokonsertti Olavi Virralle Huvilateltassa 1995 ja Huvilan jatkoklubit Juttutuvassa 1997-1999. Lisäksi hän on tuottanut esimerkiksi Voiko kadulla olla Katto - katumusiikkifestivaalit Kaivohuoneella,


title: DJ Bunuel

text: Siltarock -festivaalit silloisissa Sillankorva ja City Marathon -ravintoloissa 1987 ja 1988 ja Meccaduos-tapahtumaa ravintola Meccassa 2000-2001.


title: DJ Bunuel

text: Vuonna 1994 Dj Bunuel perusti yhdessä Joakim Lybeckin kanssa kultturibaari Bar Maryn Porvooseen. Baari toimi aktiivisesti vuoteen 2007 saakka, ja Dj Bunuel vastasi pääsääntöisesti ohjelman sekä viikoittaisten bändivierailijoiden valinnasta koko baarin olemassaoloajan.


title: DJ Bunuel

text: Nimen Bunuel antoi Hurriganesin Remu Aaltosen veli Ari Aaltonen. Dj Bunuel alkoi käyttää nimeä julkisesti vasta 80-luvun lopulla työskennellessään Radio Ykkösessä (Radio Ettan). Uransa alussa hän käytti myös lyhyen aikaa nimeä Dj Long.


title: DJ Bunuel

text: XL: Surreal, Live Ballet, Visual, Cinematic Fantasies (Rockadillo)


title: DJ Bunuel

text: Breadmachine: Eternal Friendship (Texicalli)


title: DJ Bunuel

text: Fat Beat Sound System: Quality E.P. (Tiger Records), Fala Fala, Feed the Vocalists (Exogenic Breaks)


title: DJ Bunuel

text: Eternal Erection: On tour (Eat This Music)


title: DJ Bunuel

text: The JP's: The JP’s Testament (Texicalli)


title: DJ Bunuel

text: Giant Robot: Crushing you with style (Hawaii), vierailijana


title: DJ Bunuel

text: Tone of Finland -kokoelmalla raita Miikka Mwamban kanssa jonka kanssa myös useita remixejä kuin myös duossa Rhytmikuninkaat (= Dj Slow ja Dj Bunuel).


title: DJ Bunuel

text: Soppamies-tv-ohjelman kokoelmalevy


title: DJ Bunuel

text: Paulig 125 vuotta


title: DJ Bunuel

text: Art Goes Kapakka Suomi -kokoelma


title: DJ Bunuel

text: Baltic moods, Zodiak Television


title: DJ Bunuel

text: Ensimmäinen AGK:n (Art Goes Kapakka) Helsinki hauskemmaksi -palkinto v.2000


title: DJ Bunuel

text: Funk awards, paras radio-ohjelma / ääni v.2001


title: DJ Bunuel

text: Svenska YLEs programpris / Fri Bas v.2005


title: Kokemäen maatalousmuseo

text: Kokemäen maatalousmuseo on Kokemäen Tulkkilassa sijaitseva kotiseutumuseo. Se toimii vuonna 1838 rakennetussa entisessä viljamakasiinissa aivan Kokemäen kirkon kupeessa.


title: Kokemäen maatalousmuseo

text: Museon perusti vuonna 1927 Kokemäen kotiseutuyhdistys. Se oli aluksi entisessä myllyssä, josta museo siirrettiin nykyiselle paikalleen vanhaan pitäjänmakasiiniin vuonna 1936. Maatalousmuseon kokoelmien kartuttaminen oli aloitettu jo ennen sen perustamista. Museon perusnäyttely on edelleen lähes alkuperäisessä asussaan.


title: Kokemäen maatalousmuseo

text: Kokemäen maatalousmuseon näyttelytilat sijaitsevat kolmessa kerroksessa. Ne käsittävät laajan kokoelman eri aikakausien maatalouden työvälineita. Maatalousesineiden lisäksi museossa on eri alojen käsityöläisten välineita sekä ase- ja rahakokoelma. Näytteillä on myös paikkakunnalta löydettyjä kivi- ja rautakautisia esineitä.


title: Kokemäen maatalousmuseo

text: Kokemäen maatalousmuseo on avoinna lähinnä kesäaikaan, jolloin paikalla on myös opastus.


title: Kokemäen ulkomuseo

text: Kokemäen ulkomuseo sijaitsee noin kilometrin päässä Kokemäen kaupungin keskustasta Kauvatsalle johtavan yhdystie 2470:n varrella. Se koostuu yhteensä 15 rakennuksesta, jotka siirrettiin Kuoppalassa olevalle alueelle vuosina 1962–1963.


title: Kokemäen ulkomuseo

text: Merkittävin rakennus on 1790-luvulla Pälpälän kylään rakennettu Yli-Pälpälän tilan päärakennus. Se on sisustettu 1800-luvun tyyliin ja käsittää pirtin, kaksi kamaria, porstuan sekä pakarin.


title: Kokemäen ulkomuseo

text: Alueella on myös satakuntalaisia aittoja, savusauna sekä sepän paja ja juhlatilaksi rakennettu talo. Erikoisuutena on lisäksi vanha miilunpolttajan taukotupa ja ruotsalaistyylinen aitta, joka on rakennettu Kravin kanavan kaivutöiden aikana 1800-luvun alussa. Aitan rakentajat olivat suomalaista sotaväkeä, mutta ruotsalaisen työnjohdon ohjeiden mukaan tehty aitta on satakuntalaisesta tyylistä poikkeava ruotsalaismallinen.


title: Luontotalo Arkki

text: Luontotalo Arkki on Porissa sijaitseva luonnontieteellinen museo. Se perustettiin vuonna 2000 Satakunnan Museon luonnontieteelliseksi osastoksi.


title: Luontotalo Arkki

text: Luontotalo Arkki sijaitsee aivan Porin keskustassa Pohjoispuiston varrella olevassa entisessä Porin kaupungin puhelinlaitoksen talossa, joka on valmistunut vuonna 1928. Arkkitehti Birger Federleyn suunnittelemaan rakennukseen valmistui vielä lisäsiipi vuonna 1950. Kaupungin puhelinlaitos siirtyi pois tiloista 1990-luvun alussa ja vuosikymmenen puolivälissä alettiin suunnittelemaan Satakunnan Museon luonnonhistoriallisen osaston perustamista rakennukseen.


title: Luontotalo Arkki

text: Talo remontoitiin perusteellisesti ja 1970-luvulta asti suunnitelmissa ollut hanke toteutui lopulta, kun Luontotalo Arkki avattiin maaliskuussa 2000. Museon perusnäyttely valmistui vanhaan kaapelihalliin, lisäksi rakennettiin muun muassa luentosali.


title: Luontotalo Arkki

text: Luontotalo Arkki on erikoistunut esittelemään Satakunnan luontoa ja eläimistöä. Sen kokoelmissa on satoja täytettyjä nisäkkäitä ja lintuja sekä linnunmunia. Lisäksi kokoelmat käsittävät useita tuhansia hyönteisnäytteitä. Niihin kuuluu muun muassa kaksi merkittävää perhoskokoelmaa. Kokoelmista osa on esillä museon perusnäyttelyssä, lisäksi toinen perhoskokoelma on erillisessä perhoshuoneessa. Perhoskokoelmassa on suomalaisten lisäksi myös trooppisia lajeja.


title: Luontotalo Arkki

text: Perusnäyttelyn ohella Luontotalo Arkissa on vaihtuvia näyttelyitä sekä luentosali, jossa luentotilaisuuksien lisäksi esitetään elokuvia. Museon tiloissa on myös kahvila sekä museokauppa. Museon pihamaalla on satakuntalaista kallioperää esittelevä "Kivipiha Jotuni". Arkin ensimmäinen perusnäyttely käsitteli satakuntalaista kosteikkoluontoa ja oli esillä syyskuuhun 2011 saakka. Uusi perusnäyttely avautui yleisölle toukokuussa 2013.


title: Luontotalo Arkki

text: Luontotalo Arkilla on myös julkaisutoimintaa. Tähän mennessä on ilmestynyt muun muassa Satakunnan historiallisia puistoja ja puutarhoja esittelevä teos.


title: Fluid ounce

text: Fluid ounce (lyhennettynä fl oz, fl. oz. tai oz. fl.) on brittiläisen yksikköjärjestelmän tilavuuden mittayksikkö. Brittiläisessä järjestelmässä fluid ounce on 1/160 brittiläistä gallonaa eli 1/20 pintiä ja vastaa SI-yksiköissä noin 28,4 millilitraa. Amerikkalaisessa järjestelmässä fluid ounce on 1/128 amerikkalaista gallonaa eli 1/16 pintiä ja vastaa noin 29,6 millilitraa.


title: M/S Majesty of the Seas

text: M/S Majesty of the Seas on Royal Caribbean International -varustamon vuonna 1992 Ranskassa valmistettu risteilyalus.


title: M/S Majesty of the Seas

text: Alus tilattiin Chantiers de l'Atlantiquelta St. NAzairesta Ranskasta. Sen köli laskettiin telakkanumerolla B30 ja alus laskettiin vesille 29. elokuuta 1991. Alus luovutettiin 27. maaliskuuta 1992 Norjaan Osloon rekisteröidylle Majesty of the Seas -yhtiölle, joka luovutti aluksen hallinnan Royal Caribbean Cruisesille.


title: M/S Majesty of the Seas

text: Alus kastettiin 26. huhtikuuta 1992 Miamissa ja se asetettiin risteilyliikenteeseen Karibialle. Se liputettiin tammikuussa 2005 Bahamalle kotisatamanaan Nassau.


title: Pudasjärven lento-onnettomuus

text: Pudasjärven lento-onnettomuus tapahtui 5. helmikuuta 1973, kun Oulu–Kuusamo-reitillä lentänyt Kar-Airin de Havilland Canada DHC-6 Twin Otter -lentokone joutui palaamaan Ouluun toisen moottorin sammuttua vähän ennen Kuusamoon saapumista. Paluumatkalla kone ei kyennyt jäätävissä sääolosuhteissa säilyttämään korkeutta vaan teki pakkolaskun asumattomaan erämaahan Pudasjärven Rengasvaaralla. Koneessa oli 15 matkustajaa sekä miehistönä kaksi ohjaajaa ja mekaanikko. Pakkolaskussa ohjaajat loukkaantuivat lievästi, muita henkilövahinkoja ei tullut.


title: Pudasjärven lento-onnettomuus

text: Pakkolaskun jälkeen koneessa olleet sytyttivät lähellä olleen ladon tuleen ohjatakseen pelastajat paikalle. Ruotsista tullut pelastuskopteri löysi lopulta heidät kolmen tunnin kuluttua pakkolaskusta.


title: Pudasjärven lento-onnettomuus

text: Tutkimuslautakunnan raportin mukaan onnettomuuden aiheutti moottorikorjauksen yhteydessä tehty asennusvirhe. Sammuneen moottorin korjaus oli tehty ilman suomalaisten viranomaisten lupaa Bodössä norjalaisessa korjaamossa, jolla ei ollut norjalaisten viranomaisen hyväksyntää kyseisten moottorityyppien korjaukseen. Onnettomuudessa tuhoutunut kone oli valmistunut 1968 ja Kar-Air oli ostanut sen heinäkuussa 1972. Konetta oli käytetty aluksi malminetsintälentoihin ja talven ajaksi se siirrettiin Oulu–Kuusamo-reitille.


title: Samuel Chydenius

text: Samuel Chydenius (21. helmikuuta 1727 Eurajoki – 11. heinäkuuta 1757 Kokemäki) oli suomalainen luonnontieteilijä, joka toimi muun muassa Turun akatemiaan ensimmäisenä kemian ja mineralogian dosenttina.


title: Samuel Chydenius

text: Samuel Chydenius syntyi Eurajoen kirkkoherran apulaisena toimineen Jakob Chydeniuksen ja Hedvig Hornaeuksen kahdeksanlapsisen perheen vanhimpana, mutta muutti jo samana vuonna Sotkamoon hänen isänsä saatua paikkakunnalta kappalaisen viran. Chydenius aloitti opinnot Turun Akatemiassa vuonna 1745 ja suoritti maisterin tutkinnon kolme vuotta myöhemmin. Tämän jälkeen hän opiskeli vuodesta 1749 Carl von Linnén, Johan Gottschalk Walleriuksen ja Samuel Klingenstiernan johdolla Uppsalan yliopistossa ja 1751 Chydenius nimitettiin Ruotsin tiedeakatemian oppijäseneksi. Hän palasi Suomeen 1753, jolloin Chydenius valittiin Turun akatemian kemian ja mineralogian dosentiksi.


title: Samuel Chydenius

text: Ehdotettuaan Ruotsin tiedeakatemialle Suomen kulkuyhteyksien parantamista, Chydenius sai tehtäväkseen tutkia Pohjanmaan ja Savon vesistöjä. Vuonna 1755 hän johti Kyrönjoen perkausta ja 1756 Chydeniuksesta tuli Augustin Ehrensvärdin apulainen Oulujoen ja Kokemäenjoen koskienperkauksissa. Hän hukkui Kokemäenjoen Niskakoskeen heinäkuussa 1757 ollessaan mittaamassa joen syvyyttä.


title: Samuel Chydenius

text: Samuel Chydeniuksen veli oli Anders Chydenius.


title: Mätäshärkki

text: Mätäshärkki ("Cerastium regelii") on kohokkikasvilaji, joka kasvaa pohjoisen arktisella tundralla. Sitä esiintyy muun muassa Huippuvuorilla, Grönlannissa, Alaskassa, Kanadan pohjoisosan saarilla ja Severnaja Zemljalla.


title: Mätäshärkki

text: Mätäshärkki on monivuotinen ja kasvaa tiheinä mättäinä tai mattomaisina kasvustoina. Se on kolmesta kuuteen senttimetriä korkea. Lehdet ovat soikeat, melko paksut, heikosti kiiltävät ja laidoilta karvaiset, kooltaan neljästä seitsemään senttimetriä. Kukkien verholehdet ovat kalvolaitaiset, terälehdet 8–11 millimetriä pitkiä ja valkoisia. Laji ei kuki epäsuotuisilla paikoilla. Siementen lisäksi se lisääntyy itusilmuista.


title: Ateistien solidaarisuuspäivä

text: Ateistien solidaarisuuspäivä on 21. kesäkuuta. Päivän tarkoitus on antaa tukea ihmisille, joiden on vaikea elää uskonnottomana omassa yhteisössään. Päivänä voidaan muun muassa pitää yllään ateistista symbolia kuten ateistien tietoisuusnauhaa, joka on puoliksi punainen ja puoliksi musta.


title: Toussunlinnan kalliomaalaus

text: Toussunlinnan kalliomaalaus sijaitsee Pohjois-Savossa Rautalammilla Hankaveden etelään ulottuvan 6,5 kilometriä pitkän kapean salmen puolivälissä kohdassa, joka on 8,5 kilometriä Rautalammin kirkolta etelään. Timo Jussila ja Timo Sepänmaa löysivät maalauksen arkeologisen inventoinnin aikana.


title: Toussunlinnan kalliomaalaus

text: Maalaus sijaitsee 97,5 m merenpinnan yläpuolella. Muinainen Suur-Saimaa laski vetensä ennen eteläisten laskujokien puhkeamista Muinais-Päijänteen vesistöön Hankaveden kautta vuoteen 4 400 eaa. saakka. Silloin oli myös Hankaveden pinta nykyistä korkeammalla. Seudun vesistöhistoria tunnetaan niin huonosti, ettei maalauksen ajoittamista korkeuden mukaan ole luotettavaa.


title: Toussunlinnan kalliomaalaus

text: Timo Jussilan inventointiraportin mukaan karkea arvio maalauksen iälle saadaan hänen käyttämän maankohoamiskaavion perusteella. Sen mukaan maalausta ei voitu maalata Päijänteen vedenpinnan huippuvuosina 5 000 eaa. Sen sijaan otollisia hetkiä tarjoutui paljon tätä ennen, jolloin Hankavesi saattoi olla melkein kaksi metriä matalampana tai myöhemmin, kun Hankavesi kuroutuu taas erilleen Päijänteestä 4 800 eaa. alkaen. Voidaan siis sanoa, että maalauksen ikä on vielä määrittelemätön.


title: Toussunlinnan kalliomaalaus

text: Kalliomaalaus saattaa liittyä 2,2 kilometriä etelämpänä sijaitseviin kivikautisiin Myhinkosken, Myhinniemen ja Myhinrannan asuinpaikkoihin. Myös Peura- ja Punasaaressa on ollut asutusta.


title: Toussunlinnan kalliomaalaus

text: Maalattu kallio erottuu lähistön muista kalliosta, koska siinä on muun muassa sileää kalliopintaa ja se on maalatusta kohdasta ympäröivää kalliota vaaleampaa. Maalauksen yläpuolella on kalliossa lohkeamisen seurauksena syntynyt kolo ja kalliopinnan pohjoispäässä työntyy ulos komea lippa (kuva ).


title: Toussunlinnan kalliomaalaus

text: Maalauksen eteläreunalla on selkeä ihmiskuvio. Hahmon alareuna on 77 cm terassin yläpuolella ja 17 cm kalliokolon yläreunasta. Ihmishahmon korkeus on 43−44 cm ja leveys käsien kohdalla 21 cm ja jalkojen kohdalta 15 cm. Ihmishahmon pohjoispuolella on punamaalisuttua, jonka yksityiskohtia ei erotu jäkälän alta.


title: Toussunlinnan kalliomaalaus

text: Ihmishahmo levittää käsiään alaspäin kyynärpäät sivuille nostettuina. Jalat aukeavat haaralleen ja ovat polvista taitettuina. Vaikka maalaus on katkelmallinen, on vaikutelma "tanssiva" (kuva ).


title: Toussunlinnan kalliomaalaus

text: Seuraavat maalaukset ovat samalta alueelta tämän maalauksen kanssa:


title: Kuolanrikko

text: Kuolanrikko ("Saxifraga hieraciifolia") on monivuotinen kasvilaji rikkojen suvussa.


title: Kuolanrikko

text: Kuolanrikko kasvaa kymmenestä 30:een senttimetriä korkeaksi. Lehdet kasvavat tyviruusukkeena. Varsi on lehdetön, pystykasvuinen, tiheään nystykarvainen ja usein punertava. Ruusukelehdet ovat kolmesta seitsemään senttimetriä pitkät, puikeat, paksut, alta karvaiset ja laidoilta ehyet tai harvaan hampaiset. Lehtien ruoti on lyhyt ja leveä. Kuolanrikon kukat ovat lähes perättömät ja kukinto lähes tähkämäinen. Verholehdet ovat kaksi millimetriä pitkät. Terälehdet ovat samanpituiset mutta kapeammat, väriltään vihreät tai purppuranpunaiset. Hedelmä on pysty, tummanruskea ja monisiemeninen kota.


title: Tunturirikko

text: Tunturirikko ("Saxifraga cotyledon") on monivuotinen kasvilaji rikkojen suvussa. Sitä esiintyy laajasti Norjassa, lisäksi suppeilla alueilla Pohjois-Ruotsissa, Islannissa, Alpeilla ja Pyrenneillä.


title: Tunturirikko

text: Tunturirikko on rikkolajiksi isokokoinen, 15:stä 50:een senttimetriä korkeaksi kasvava. Lehdet kasvavat monivuotisina matalina ruusukkeina. Lehdet ovat kolmesta kahdeksaan senttimetriä pitkiä, kärkipuolelta vähän leveneviä, laidoilta hienosahaisia ja valkoisia. Ruusukkeen keskeltä kasvava varsi on runsaasti haarova ja runsaskukkainen. Jokaisessa varren haarassa on kahdesta kymmeneen kukkaa. Kukissa on pieni nystykarvainen verhiö ja valkoiset kuudesta kymmeneen millimetriä pitkät terälehdet. Hedelmä on monisiemeninen kota.


title: Tunturirikko

text: Tunturirikko voi risteytyä hopearikon ("Saxifraga paniculata") kanssa.


title: Pusa

text: Pusa voi tarkoittaa seuraavia asioita:


title: Kuolan supersyvä porausreikä

text: Kuolan supersyvä porausreikä (joka tunnetaan myös nimellä SG-3) on Kuolan niemimaalla Venäjällä lähellä Suomen rajaa sijaitseva tieteilijöiden tekemä porausreikä. Reiän poraukset aloitettiin 24. toukokuuta 1970 ja lopetettiin virallisesti vuonna 1992. SG-3 on 12 262 metriä syvä. Tiedemiehet löysivät reiän pohjalta 2,7 miljardia vuotta vanhoja kiviä. Projektin tarkoituksena oli porautua 15 kilometrin syvyyteen, mutta poran terä ei olisi kestänyt kyseisessä syvyydessä vallitsevaa 300 asteen lämpöä. Projekti lopetettiin lopullisesti vuonna 2005 ja vuodesta 2008 lähtien alue on ollut autio. Vasta toukokuussa 2008 onnistuttiin poraamaan syvemmälle, kun al-Šahynin öljykentällä Qatarissa, jossa päästiin 12 289 metrin syvyyteen. Tällä hetkellä maailman syvin porausreikä sijaitsee Sahalinin saaren rannalla Venäjällä. Kyseinen reikä on 12 345 metriä syvä; ennätys saavutettiin 28. tammikuuta 2011. Kuolan reikä on kuitenkin edelleen syvin maanpinnalta pystysuoraan porattu reikä vuoteen 2012 mennessä.


title: Sainio

text: Sainio on suomalainen sukunimi, joka on muun muassa seuraavilla suomalaisilla henkilöillä:


title: Tuppurainen

text: Tuppurainen on muun muassa seuraavien henkilöiden sukunimi


title: Anders Herman Chydenius

text: Anders Herman Chydenius (1. heinäkuuta 1833 Helsinki – 3. kesäkuuta 1896 Helsinki) oli suomalainen toimittaja ja poliitikko.


title: Anders Herman Chydenius

text: Anders Chydeniuksen vanhemmat olivat yleisen revisio-oikeuden ylikomissaari Anders Johan Chydenius (1795–1865) ja Margareta Sofia Enbom. Hän kävi Helsingin yksityislyseota ja pääsi ylioppilaaksi 1848. Chydenius opiskeli Helsingin yliopistossa ja hän valmistui filosofian kandidaatiksi ja maisteriksi 1857. Hänet erotettiin yliopistosta puoleksitoista vuodeksi hänen osallistuttuaan ns. Töölön päivällisille vuonna 1855.


title: Anders Herman Chydenius

text: Chydenius työskenteli vuodesta 1860 toimittajana Ruotsissa Göteborgs-Postenissa ja Göteborgs Handels- och Sjöfartstidningissä ja tutustui siellä ja Tanskassa liberaalisiin aatteisiin. Hän palasi vuonna 1862 Suomeen Helsingfors Dagbladiin ja oli sen päätoimittaja 1883–1887. Chydenius oli säätyvaltiopäivillä 1877–1888 porvarissäädyn jäsenenä ja kuului niin sanottuun liberaaliseen puolueeseen. Hän yrittu välillä jopa yksin saada läpi puoluetta perustettaessa lausuttuja vapaamielisiä periaatteita.


title: Anders Herman Chydenius

text: Chydenius toimi viimeksi Helsingin polyteknillisen opiston ylimääräisenä kansantalouden opettajana 1889–1891. Hän halvaantui vuonna 1891.


title: Anders Herman Chydenius

text: Andwers Chydenius oli naimisissa vuodesta 1861 Karoline Frederikke Hagemannin (k. 1908) kanssa.


title: Johan Jakob Chydenius

text: Johan Jakob Chydenius (17. elokuuta 1836 Helsinki – 4. marraskuuta 1890 Helsinki) oli suomalainen kemisti. Hän oli Helsingin yliopiston professori 1871–1880. Hänen ensi tutkimuksensa käsittelivät toriumia, mutta oltuaan opintomatkalla Pariisissa hän siirtyi orgaaniseen kemiaan. Hän oli innokas opettaja ja oli kiinnostunut ajan uusista orgaanisen kemian teorioista.


title: Haahti

text: Haahti on muun muassa seuraavien henkilöiden sukunimi:


title: Merivirta (sukunimi)

text: Merivirta-nimisiä henkilöitä:


title: Haapoja

text: Haapoja voi tarkoittaa seuraavia:


title: Kaarle Stewen

text: Kaarle Kustaa Wilhelm Stewen (s. 10. toukokuuta 1934 Oulu) on suomalainen toimittaja, kirjailija ja elokuva-alan vaikuttaja. Hän toimi monissa tehtävissä Yleisradiossa vuoteen 1989 saakka ja Suomen elokuva-arkiston johtajana vuoteen 1993, jolloin jäi eläkkeelle.


title: Kaarle Stewen

text: Stewen valmistui filosofian kandidaatiksi Helsingin yliopistosta 1960 ja teki aluksi työtä suomen kielen opettajana Oulussa ja Helsingissä. Hän toimi Ylioppilaslehden päätoimittajana 1961–1963 ja Mainos-TV:n suunnittelupäällikkönä 1963–1965. Stewen siirtyi Yleisradioon TV2:n ohjelmapäälliköksi, josta eteni Ylen filmipalvelun päällikköksi vuosiksi 1967–1975. Radio 1:n ohjelmapäälliköksi hänet nimitettiin 1976. Television elokuva-alaan paneutuneena erikoistoimittajana hänet muistetaan etenkin läpi 1980-luvun jatkuneesta ajankohtaisohjelmasta Valkokangas. Syksyllä 1989 Stewen nimitettiin Suomen elokuva-arkiston johtajaksi. Hän jäi tehtävästä eläkkeelle 1993.


title: Kaarle Stewen

text: Kaarle Stewenin puoliso oli suomentaja Annikki Suni (1941–2012).Kansallisbiografia: Kaarle Stewen


title: Halmesmäki

text: Halmesmäki-nimisiä henkilöitä:


title: Pesola

text: Pesola on muun muassa seuraavien suomalaisten tai suomalaistaustaisten henkilöiden sukunimi:


title: Anders Johan Chydenius

text: Anders Johan Chydenius (1795–1865) oli molempien oikeuksien kandidaatti ja yleisen revisio-oikeuden ylikomissaari. Hän julkaisi 1840 aikaansa nähden merkittävän teoksen "Några tankar om maskiners inflytande".


title: Anders Johan Chydenius

text: Hänen isänsä oli Anders Chydeniuksen veljenpoika Jakob Chydenius nuorempi.


title: Prinssi Hassanin seikkailut

text: Prinssi Hassanin seikkailut (videonimikkeenä Seikkailu Arabiassa; ) on Kevin Connorin ohjaama brittiläinen fantasia-/seikkailuelokuva vuodelta 1979. Fantasiaseikkailun pääosissa ovat Christopher Lee ja Oliver Tobias. Muissa rooleissa ovat muun muassa Milo O'Shea, Emma Samms, Peter Cushing ja Capucine. Elokuva on EMI Filmsin ja British Lion Filmsin tuottama.


title: Prinssi Hassanin seikkailut

text: Elokuvan tuotti ohjaaja Connor ja John Dark. Brian Hayles oli elokuvan käsikirjoittajana. Elokuva kuvattiin Pinewood Studiosilla, Buckinghamshiressa.


title: Prinssi Hassanin seikkailut

text: "Prinssi Hassanin seikkailut" sai ensi-iltansa Alankomaissa 5. heinäkuuta vuonna 1979. Yhdysvaltain ensi-ilta oli New Yorkissa 21. marraskuuta 1979. Suomessa elokuva sai ensi-illan 1. toukokuuta vuonna 1980. Elokuva on julkaistu videolle ja DVD:lle.


title: Prinssi Hassanin seikkailut

text: "Prinssi Hassanin seikkailut" sai vuonna 1980 kolme Saturn-palkintoehdokkuutta: paras fantasiaelokuva, paras miespääosa (Christopher Lee) ja paras musiikki (Ken Thorne).


title: Prinssi Hassanin seikkailut

text: Arabiassa Jadurin kaupungissa hallitsee ilkeä ja paha kalifi Alquazar (Christopher Lee), joka tarjoaa tyttärensä kättä prinssille jos hän suorittaa vaarallisen Elilin maagisen ruusun etsinnän. Prinssi Hasanin (Oliver Tobias) on voitettava henget, tulta syöksevät hirviöt ja petolliset suot saadakseen palkintonsa ja prinsessa Zuleiran (Emma Samms) käden. Apunaan prinssillä on katupoika Majeed (Puneet Sira) ja tämän simpanssi.


title: Varras (shakki)

text: Varras on shakissa asetelma, jossa nappula on samassa linjassa kahden vihollisnappulan kanssa, uhaten ensimmäistä nappulaa ja kiinnittäen sen takanaan olevaan nappulaan, joka on yleensä sitä vähemmän arvokas.


title: Eva (vuoden 1968 elokuva)

text: Eva () on vuonna 1968 julkaistu Robert Lynnin ja Jeremy Summersin ohjaama trillerielokuva, jonka pääosissa ovat Robert Walker, Jr., Fred Clark, Herbert Lom ja Christopher Lee. Harry Alan Towers oli elokuvan tuottaja ja käsikirjoittaja.


title: Eva (vuoden 1968 elokuva)

text: "Eva" sai ensi-iltansa Yhdysvalloissa heinäkuussa vuonna 1968 Louisianan New Orleansissa. Espanjan ensi-ilta oli 5. elokuuta 1968. "Eva" kuvattiin Espanjassa ja Brasiliassa.


title: Lappojärven kappeli

text: Lappojärven kappeli (, ) on kappeli Norjan Koutokeinossa. Kirkko valmistui vuonna 1967 ja sen rakennusmateriaalina on käytetty tiiliä. Kirkossa on 70 paikkaa.


title: Pori Energia

text: Pori Energia Oy on kokonaan Porin kaupungin omistama energiayhtiö. Yritys perustettu vuonna 1898 ja on näin ollen toiminut paikallisena energian tuottajana ja jakelijana Porissa jo yli 100 vuoden ajan. Yrityksestä eriytettiin sähkömarkkinalain vaatimusten mukaisesti sähkönjakelun liiketoiminta omaksi yrityksekseen vuonna 2006. Uusi yritys sai nimekseen Pori Energia Sähköverkot Oy.


title: Pori Energia

text: Vuonna 2011 Pori Energia Oy:llä oli 258 vakinaista henkilöä. Samana vuonna yrityksen liikevaihto oli 160,6 miljoonaa euroa ja liikevoitto 17,5 miljoonaa euroa. Kuten useimmat paikalliset sähköyhtiöt, myös Pori Energia on oman kaupunkinsa alueella markkinaosuudella mitattuna ylivoimaisesti suurin sähkön toimittaja kotitalousasiakkaille. Valtaosa yhtiön myymästä sähköstä (65% 2011) menee kuitenkin teollisuus- ja yritysasiakkaille. Pori Energia on ensisijaisesti paikallinen ja maakunnallinen energiayhtiö, vaikka oman ilmoituksensa mukaan pitääkin markkina-alueenaan koko Suomea.


title: Pori Energia

text:
Yhtiö tulouttaa rahaa Porin Kaupungin kassaan maksamalla korkoa kaupungin myöntämälle pääomalainalle, sekä maksamalla osinkoa tuloksestaan.
S-bonusten maksaminen asiakkaille päättyi 30.04.2016. Viimeiset bonukset maksettiin 27.04.2016 mennessä maksetuista laskuista.


title: Nils Cleve

text: Nils Joachim Otto Cleve (25. heinäkuuta 1905 Helsinki – 8. huhtikuuta 1988 Helsinki) oli suomalainen arkeologi. Hän väitteli tohtoriksi 1948. Hän toimi Turun kaupungin historiallisen museon johtajana 1934–1945, Muinaistieteellisen toimikunnan historiallisen osaston johtajana 1949–1959 ja valtionarkeologina 1959–1971. Hänelle myönnettiin professorin arvonimi 1971.


title: Zacharias Cleve

text: Zacharias Joachim Cleve (3. joulukuuta 1820 Rantasalmi – 21. tammikuuta 1900 Vehkalahti) oli suomalainen kasvatustieteilijä. Hän väitteli filosofian tohtoriksi 1850, ja hänet nimitettiin 1851 filosofian lehtoriksi Kuopion kymnaasiin, ja hän oli koulun rehtori ja luonnontieteiden lehtori 1857–1860. Helsingin yliopiston kasvatustieteiden professori hän oli 1862–1882. Hän oli kansakouluasetuksenlaatimiskomitean merkittävä jäsen ja teki aloitteen Suomen Kasvatusopillisen Yhdistyksen perustamiseksi (1864) ja toimi sen puheenjohtajana vuoteen 1878. Hän oli Kasvatusopillisen Yhdistyksen aikakauskirjan ensimmäinen toimittaja vuoteen 1874. Oppikoulun uudistajana hän vaikutti ollessaan vuoden 1865 koulukomitean puheenjohtajana. Hän oli myös Kansanvalistusseuran syntysanojen lausuja 1855 ja toimi sen ensimmäisenä esimiehenä 1874–1881. Hän oli valtiopäivämies vuosina 1874–1881.


title: Nokia Lumia 620

text: Nokia Lumia 620 on Microsoft Mobilen valmistama älypuhelin. Sen julkisti Nokia 5. joulukuuta 2012. Puhelin oli 21. maaliskuuta 2013 myyntiin tullessaan edullisin Nokian Windows Phone 8 -puhelin. Sen veroton myyntihinta oli noin 190 euroa ja verollisena hinta asettui hieman alle 250 euroon. Nokian aiemmat korkeamman hintaluokan Windows Phone 8 -mallit ovat Lumia 820 ja lippulaivamalli Lumia 920. Lumia 620 on seuraaja Lumia 610 -mallille.


title: Nokia Lumia 620

text: Lumia 620 tuli saataville kuudessa eri värissä, jotka ovat valkoinen, vihreä, syaani, magenta, keltainen ja musta. Puhelimen kuoret käyttävät dual-shot-tekniikkaa, jossa perusvärin päällä on toinen läpikuultava polykarbonaattikerros, joka mahdollistaa erilaiset väriyhdistelmät, kuten keltaisen ja syaanin värin yhdistämällä saadun limenvihreän. Polykarbonaatti materiaalina tarjoaa puhelimen kuoriin täyteläiset värit, minkä lisäksi se on kestävä ja läpivärjätty materiaali. Tämän ansiosta esimerkiksi puhelimeen tulleet naarmut eivät kuluta väriä pois.


title: Nokia Lumia 620

text: Normaalien vaihtokuorien lisäksi Nokia toi lisävarusteena myyntiin IP54-sertifioidut suojakuoret. Väriltään kelta-harmaa suojakuori on valmistettu muiden kuorien tapaan dual-shot-kaksikerrostekniikalla, mutta päällimmäinen kerros on polykarbonaatin sijaan pitävää ja kumimaisen elastista TPSiV-muovia (ThermoPlastic Silicone Vulcanizate). Kuoren ja puhelimen väliin jäävät raot ovat entistä tiiviimpiä ja kaiuttimen verkosta on tehty aiempaa tiheämpi. Lopputuloksena puhelin kestää huomattavasti tavallista paremmin roiskeita ja pölyä, joskaan suojakuori ei takaa täydellistä iskun- tai vedenkestävyyttä. Kuori tuli myyntiin maaliskuun 2013 lopussa noin 25 euron hintaan.


title: Nokia Lumia 620

text: Äänipuolella Lumia 620 tukee jo Nokia 808 PureViewissä ensimmäisen kerran esiteltyä Rich Recording -tekniikkaa. Puhelimessa on kolme mikrofonia ja korkean dynamiikan äänentallennus eli HAAC (High Amplitude Audio Capture), jonka ansiosta äänenlaatu on lähes samaa tasoa kuin CD-levyllä. Särötön äänentallennus onnistuu jopa 140-145 dB:iin asti, kun useimmat muut älypuhelimet yltävät korkeintaan 110 dB:iin. Äänitys onnistuu siis noin neljä kertaa korkeammalla volyymilla, kuin perinteisillä mikrofoneilla, mistä on hyötyä esimerkiksi kuvatessa konserttiolosuhteissa.


title: Nokia Lumia 620

text: Nokia on kehittänyt Windows Phone -laitteille omia sovellusohjelmiaan, joihin kuuluvat muun muassa Nokia Kartat, Nokia Navigointi, Nokia City-opas, Nokia Julkiset, Offline-kartat, Nokia Mix Radio ja Nokia TV. Nokian kartta- ja navigointiohjelmat mahdollistavat karttojen käytön myös ilman internetyhteyttä, minkä lisäksi karttojen kattavuus on laajempaa, kuin kilpailevilla alustoilla. Nokia TV taas mahdollistaa Yle Areenan, MTV3 Katsomon, Nelosen Ruudun, The Voicen sekä UrhoTV:n ohjelmien seuraamisen suoraan puhelimelta.


title: Nokia Lumia 620

text: Nokian yhteistyökumppanien sovellukset löytyvät laitteista valmiiksi ladattuna, esimerkiksi: Ilta-Sanomat, Helsingin Sanomat, Veikkaus, Fonecta, Hufvudstadsbladet ja MTV3. Lisäksi monia muita sovelluksia on ladattavissa Windows Phone Storesta.


title: Nokia Lumia 620

text: Lumia 620 on menestynyt yleisesti hyvin arvosteluissa. Puhelin on saanut kehuja hyvästä hinta-laatusuhteesta, kirkkaasta näytöstä, jämäkästä rakenteesta ja Nokian omista sovelluksista. Kritiikkiä on tullut lähinnä akkukestosta, joka on älypuhelimeksikin vain keskinkertainen.


title: Nokia Lumia 620

text: Puhelin tukee NFC-, WLAN-, Bluetooth 3.0-, GPS/A-GPS- ja Glonass-yhteyksiä. 8 Gt sisäinen muisti on laajennettavissa maksimissaan 64 Gt:n MicroSD-muistikortilla. Lisäksi tarjolla on 7 Gt ilmaista tallennustilaa SkyDrive-pilvipalvelussa.


title: Leo Rajendram Antony

text: Leo Rajendram Antony (18. huhtikuuta 1927 – 3. joulukuuta 2012) oli srilankalainen roomalaiskatolinen piispa. Hänet vihki papiksi Jaffnan hiippakuntaan Pietro Sigismondi 7. joulukuuta 1954. Hänet nimitettiin Jaffnan vihkipiispaksi ja Fissianan titulaaripiispaksi 3. elokuuta 1968. Piispaksi vihkiminen seurasi 21. marraskuuta. Pääkonsekraattorina toimi Jerome Emilianus Pillai, jota avustivat Ignatius Philip Trigueros Glennie ja Frank Marcus Fernando.


title: Leo Rajendram Antony

text: Antony nimitettiin 18. joulukuuta 1972 Trincomalee-Batticaloan koadjuuttoripiispaksi, ja 15. helmikuuta 1974 hänestä tuli sen piispa. Hän erosi tehtävistään 17. maaliskuuta 1983.


title: Ralf Norrman

text: Ralf Georg Norrman (17. toukokuuta 1946 Maalahti – 21. maaliskuuta 2000 Maalahti) oli suomalainen kielentutkija ja Tampereen yliopiston englantilaisen filologian professori vuodesta 1984. Norrman oli kansainvälisesti arvostettu anglisti ja englannin kieleen erikoistunut semiootikko.


title: Ralf Norrman

text: Vuonna 1996 Norrman julkaisi Kanava-lehdessä kirjoituksen ”Maatalous syntipukkina”, jossa hän tarkasteli maanviljelijäväestön syntipukkikokemusta Suomen ollessa liittymässä Euroopan unioniin. Kirjoituskilpailulla kerätyt havainnot viljelijäväestön kokemuksista samana ajankohtana vastasivat Norrmanin kuvausta.


title: Viro.nyt

text: viro.nyt on Suomen Viro-yhdistysten liitto ry.:n julkaisema kulttuurilehti, joka on ilmestynyt vuodesta 2001.


title: Viro.nyt

text: viro.nyt ilmestyy neljä kertaa vuodessa ja se lähetetään kaikille SVYL:n paikallisseurojen jäsenille sekä lehteä tilaaville kirjastoille ja yksityishenkilöille. Lehteä voivat tilata myös muut kuin Suomen Viro-yhdistysten liiton jäsenet. Lehden levikki on noin 3500. ISSN on 1459-2134.


title: Viro.nyt

text: viro.nyt on ikkuna niin Viron tapahtumiin kuin kaikkeen Viroon liittyvään Suomessa. Jokaisessa numerossa on jokin Viroon liittyvä teema, joka saa osakseen perusteellisemman käsittelyn. Muuten lehden linjassa painottuu ennen kaikkea ajankohtaisuus.


title: Viro.nyt

text: Lehden päätoimittaja on liiton toiminnanjohtaja. Päätoimittajia ovat olleet Kulle Raig ja Sanna Immanen. Tällä hetkellä viro.nytin päätoimittaja on Kirsi Bongwirnso. Toimituskuntaan kuuluu päätoimittajan lisäksi useita vapaaehtoisia avustajia sekä lehden taittaja.


title: Cleve

text: Cleve tarkoittaa seuraavia:


title: Joos van Cleve

text: Joos van Cleve, oik. "Joos van der Beke" (noin 1485–1540) oli alankomaalainen taiteilija. Hän työskenteli lähinnä Antwerpenissä. Hänen on katsottu olevan sama taiteilija kuin "Marian kuoleman mestari", joka on maalannut alttarikuvat Neitsyt Mariasta vuonna 1515 Kölniin ja vuonna 1523 Müncheniin. Hänen väriasteikkonsa oli hyvin rikas ja tyylinsä alankomaalaisen eloisa ja intiimi. Hän maalasi madonnan kuvia ja muotokuvia, joissa sanotaan olevan Leonardo da Vincin vaikutusta.


title: Joos van Cleve

text: Hänen poikansa on Cornelius van Cleeve, josta käytetään joskus virheellisesti nimeä Joos van Cleve nuorempi.


title: Cornelis van Cleve

text: Cornelis van Cleve, Cornelis van Cleef, Cornelis van der Beke tai "Sotte Cleef" (1520–1567), oli alankomaalainen taiteilija. Hän työskenteli lähinnä Englannissa ja oli etevä muotokuvamaalari. Hän kuoli mielisairaana.


title: Cornelis van Cleve

text: Hänestä käytetään joskus virheellisesti nimeä Joos van Cleve nuorempi.


title: Carl Barksin parhaat

text: Carl Barksin parhaat on Sanoma Magazines Finlandin vuonna 2011 julkaisema valikoima Carl Barksin "Aku Ankka" -tarinoita.


title: Jääpallon Maakuntasarja 1959

text:
Jääpallon Maakuntasarjaan kaudella 1958-1959 osallistui 37 joukkuetta.
Sarja oli jaettu 8 lohkoon siten, että kaksi ennakolta määrättyä piiriä muodosti yhden lohkon. Kukin lohko oli jaettu piireittäin kahteen alalohkoon, joissa pelattiin kilpailu alalohkon voitosta piirien järjestämänä. Alalohkojen voittajat suorittivat kaksoisottelun lohkonsa voitosta, näiden järjestäjänä toimi Palloliitto.


title: Jääpallon Maakuntasarja 1959

text:
Voittaja: Uudenkaupungin Roima
Voittaja: Mikkelin Mikot
Voittaja: Haka
Voittaja: JoPS
Voittaja: Pateniemen Vesa
Loppuotteluvoittajien lisäksi suomensarjaan nousivat ilman ottelua BK Sparta Porvoosta ja Vaasan Pallo-Veikot


title: Jrue Holiday

text: Jrue Randall Holiday (s. 12. kesäkuuta 1990 Chatsworth, Kalifornia) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä NBA:n New Orleans Pelicansissa, ja on ammattilaisurallaan edustanut myös Philadelphia 76ersiä.


title: Jrue Holiday

text: Holiday oli NBA-historian ensimmäinen 1990-luvulla syntynyt pelaaja.


title: Jrue Holiday

text: Holiday on naimisissa jalkapallon olympiavoittaja ja maailmanmestari Lauren Holidayn (o.s. Cheney) kanssa. Holidayn sisaruksista myös isoveli Justin Holiday on pelannut NBA:ssa.


title: Jrue Holiday

text: Philadelphia 76ers varasi UCLA:n yliopiston joukkueessa, UCLA Bruinsissa pelanneen Holidayn vuoden ensimmäisellä kierroksella, tilaisuuden 17. pelaajana.


title: Jrue Holiday

text: 76ers myi hänet New Orleans Pelicansiin vuoden yhteydessä.


title: Kauhuteatteri

text: Kauhuteatteri (; myös "Blood Fiend" ja "The Female Fiend") on vuonna 1967 ilmestynyt Samuel Gallun ohjaama brittiläinen mysteerinen, kauhuelementtejä sisältävä jännityselokuva, jonka pääosissa ovat Christopher Lee, Julian Glover ja Lelia Goldoni. Pennea Productions toimi elokuvan tuotantoyhtiönä.


title: Kauhuteatteri

text: Elokuvan käsikirjoitti Ellis Kadison ja Roger Marshall. E. M. Smedley-Aston toimi elokuvan tuottajana. "Kauhuteatteri" sai ensi-iltansa vuonna 1967. Suomessa elokuva sai ensi-iltansa 21. heinäkuuta 1967. "Kauhuteatteri" on julkaistu videolle ja DVD:lle.


title: Kauhuteatteri

text: "Kauhuteatteri" kertoo pariisilaisesta teatterista, jossa riehuu sarjamurhaaja. Teatterin ohjaajasta Philippe Darvasista (Lee) tulee pääepäilty...


title: Ristilukki (elokuva)

text: Ristilukki on vuonna 1993 julkaistu Arto Lehkamon ohjaama televisioelokuva. Siinä syytön nuori mies (Kari-Pekka Toivonen) on sovittamassa murhaa 1960-luvun rangaistussiirtolassa, jossa päitä sekoittaa työmaakokki, siirtolanjohtajan kaunis tytär (Henna Hyttinen).


title: DTM-kausi 2013

text: DTM-kausi 2013, oli DTM-sarjan neljästoista kausi. Sarja alkoi Saksan Hockenheimringin radalla ja päättyi samalla radalla.


title: DTM-kausi 2013

text: Sarjan mestaruuden voitti saksalainen Mike Rockenfeller, joka varmisti sarjan mestaruuden kauden toiseksi viimeisenä viikonloppua Hollannin Zandvoortissa. Toiseksi sijoittui brasilialainen Augusto Farfus ja kolmanneksi kanadalainen Bruno Spengler.


title: Johan David Cneiff

text: Johan David Cneiff (13. syyskuuta 1722 Tukholma – 30. lokakuuta 1791 Kaskinen) oli Pohjanmaalla lääninlampurina. Hän kirjoitti talouskysymyksistä teoksen jossa hän suositteli talouden sääntelyä.


title: Johan David Cneiff

text: Cneiffin vanhemmat olivat vaasalainen kauppias, raatimies ja valtiopäivämies David Benedikt Cneiff ja Maria Werander. Hän kävi Vaasan triviaalikoulua 1734–1739 ja pääsi ylioppilaaksi Turussa 1740. Cneiff opiskeli Turun akatemiassa saamatta kuitenkaan opintojaan loppuun ennen kuin hän isänsä toivomuksesta lähti oppiin Höjentorpin lampurikouluun jossa hän opiskeli 1741–1743.


title: Johan David Cneiff

text: Cneiff toimi Pohjanmaan lääninlampurina vuodesta 1743 ja jäi tästä virasta lakkautuspalkalle 1766. Hän sai taloustirehtöörin arvonimen 1759. Cneiff asui Kaskisissa Hermansin kruununtilalla, jonka hän vuokrasi 1743. Kun Kaskisten kaupunki perustettiin 1785, Herrmansin tila siirtyi uudelle kaupungille. Cneiff sai kuitenkin pitää tilan pihatontin asuinrakennuksineen. Lisäksi hän sai puoli tynnyrinalaa peltoa, jolla hän saattoi viljellä korvausta vastaan humalaa.


title: Johan David Cneiff

text: Cneiff oli naimisissa vuodesta 1749 Beata Junianderin (k. 1796) kanssa.


title: Johan David Cneiff

text: Kaskisissa on muistomerkki, Cneiffin kivi, johon Cneiff kaiversi latinan kielellä elämäkertansa.


International Federation of Library Associations and Institutions (IFLA) on kirjastojen kansainvälinen kattojärjestö. Iso osa järjestön toiminnasta tapahtuu työryhmissä, jotka keskittyvät erilaisiin kirjastoalan kysymyksiin. Järjestöön kuuluu 1 600 jäsentä noin 150 maasta. Järjestön pääkonttori sijaitsee Koninklijke Bibliotheekissa eli Alankomaiden kansalliskirjastossa Haagissa.


title: International Federation of Library Associations and Institutions

text: Järjestö perustettiin Edinburghissa Skotlannissa 26. syyskuuta 1927. Järjestön ensimmäiseksi presidentiksi valittiin Ruotsin kansalliskirjaston johtaja Isak Collijn. Perustamisvaiheessa mukana oli 15 maan kirjastoseurat. Vuoteen 1958 mennessä järjestöön kuului 64 kirjastoseuraa 42 eri maasta. Vuoteen 1974 toiminnassa oli mukana 600 jäsentä 100 maasta.


text: Alun perin jäsenyys oli mahdollista vain kirjastoseuroille. Vuodesta 1976 eteenpäin IFLA:n jäsenyyttä saivat hakea myös muut toimijat, kuten kirjastot ja koulukirjastot.


title: Ruotsin maakuntien vaakunat

text: Ruotsin maakuntien vaakunat ovat useimmissa tapauksissa peräisin 1500-luvulta. Tanskalta ja Norjalta valloitetut maakunnat saivat vaakunansa 1600-luvulla, jolloin ne liitettiin Ruotsiin. 1900-luvun aikana vaakunoita normalisoitiin jonkin verran, ja lisäksi vahvistettiin joitakin uusia. Norrbotten sai oman maakunta vaakunansa viimeisenä 1990-luvulla.


title: Ruotsin läänien vaakunat

text: Tämä artikkeli on galleria Ruotsin läänien vaakunoista. Ruotsin läänit ovat ainakin 1700-luvulta asti käyttäneet vaakunoita sineteissään. Käyttö oli kuitenkin pitkään sääntelemätöntä ja alueellisesti vaihtelevaa. Vasta 1930–1960-luvuilla lääneille vahvistettiin lopullisesti vaakunat, vaikka useimmissa tapauksissa kyseessä olikin jo käytössä olleiden vaakunoiden vahvistaminen.


title: Formula E

text: ABB FIA Formula E Championship tai Formula E on vuonna 2012 perustettu autourheiluluokka, jonka kilpailutoiminta käynnistyi vuonna 2014. Sarjassa kilpaillaan yksipaikkaisilla sähkökilpa-autoilla. Formula E -luokan vuosittainen maailmanmestaruussarja koostuu vuoden aikana eri puolilla maailmaa ajettavista ePrix-kilpailuista. Sarjassa kilpaillaan sekä kuljettajien että valmistajien maailmanmestaruustitteleistä. Formula E -sarjan järjestää kansainvälinen autoliitto FIA. Sarjan toimitusjohtajana toimii Alejandro Agag. Sarjassa kilpailee kymmenen kansainvälistä tallia, joissa jokaisessa on kaksi kuljettajaa. Kuljettajilla on käytössään kaksi autoa kilpailua kohden.


title: Formula E

text: Formula E -sarjan maailmanmestaruuksista ajettiin ensimmäistä kertaa kaudella 2014–2015. Ensimmäisen osakilpailun Kiinan ePrix’n voittoon ajoi brasilialainen Lucas di Grassi saksalaisen Audi Sport ABT -tallin riveissä. Ensimmäisen Formula E -sarjan kuljettajien maailmanmestaruuden voitti Nelson Piquet Jr. ja valmistajien maailmanmestaruuden puolestaan E.dams-Renault.


title: Formula E

text: Sarjan hallitseva kuljettajien maailmanmestari on brasilialainen Lucas di Grassi ja hallitseva valmistajien maailmanmestari E.dams-Renault.


title: Formula E

text: Vuoden 2017 tammikuussa Motorsport Network osti Formula E -sarjasta osaomistajuuden. Omistajamuutoksen myötä Formula E saa taakseen sarjan markkinnoinin kannalta kovan tekijän. Motorsport Network omistaa muun muassa autoihin keskittyvät lehdet Autosportin ja F1 Racingin sekä moottoriurheilusivuston motorsport.comin ja moottoriurheilukuviin keskittyvän LAT Photographigin omistavan Haymarket Median ja moottoriurheilua näyttävän Motors TV-kanavan.


title: Formula E

text: FIA:n puheenjohtaja Jean Todt esitti 2011 ajatuksen autourheilusarjasta, joka toimisi täysin sähkön voimalla. Espanjalainen liikemies Alejandro Agag otti idean hoitaakseen ja perusti vuonna 2012 Formula E -sarjan. Sarja sai laajaa kiinnostusta ja keräsi ympärilleen autourheilun tähtiä ja rikkaita liikemiehiä aina Hollywood-näyttelijöihin asti. Agag toi sarjaan mukaan Alain Prostin, Mario ja Michael Andrettin, Virgin Groupin Richard Bransonin sekä näyttelijä Leonardo DiCaprion.


title: Formula E

text: Formula E:n tavoitteena on esitellä sähköautoihin pohjautuvaa moottoriurheilua ja edistää puhdasta energiaa. Lisäksi sarjaa käytetään sähköautojen kehityksen apuna.


title: Formula E

text: Ensimmäinen Formula E -kausi alkoi 13. syyskuuta 2014 Kiinan Pekingissä. Kiinan ePrix oli ensimmäinen koskaan kokonaan sähköllä toimivilla autoilla ajettu virallinen osakilpailu. Kilpailua seurasi arviolta 40 miljoonaa ihmistä ympäri maailmaa. Kauteen osallistui kymmenen tallia, joissa ajoi kaksi kuljettajaa osakilpailua kohden. Kaikki tallit kilpailivat samanlaisilla autoilla ja kuljettajilla oli kaksi autoa, joita molempia oli käytettävä kilpailun aikana.


title: Formula E

text: Kauden 2014–2015 aikana ajettiin yhteensä 11 osakilpailua kymmenessä eri kaupungissa, koska kauden päätösviikonloppuna Lontoossa ajettiin kaksi osakilpailua saman viikonlopun aikana. Nelson Piquet Jr. voitti ensimmäisen kuljettajien E.dams-Renault valmistajien mestaruuden.


title: Formula E

text: Kaudella 2015–2016 valmistajien sallittiin tehdä muutoksia auton voimansiirtoon. Kulujen rajoittamiseksi auton aerodynamiikkaa ei kuitenkaan saanut muuttaa. Myös kauden 2015–2016 aikana piti ajaa 11 osakilpailua ensimmäisen kauden tapaan, mutta Venäjän ePrix peruttiin kesken kauden tiesulkuihin liittyvien ennakoimattomien olosuhteiden vuoksi. Kaudella 2015–2016 ei ajettu myöskään Monacon ePrix’tä eikä Miamin ePrix’tä. Sen sijaan Pariisissa ajettiin ensimmäinen Ranskan ePrix ja Méxicossa Meksikon ePrix. Kuljettajien maailmanmestaruuden voitti 2015–2016 Sébastien Buemi. ja valmistajien mestaruuden toistamiseen E.dams-Renault.


title: Formula E

text: Ensimmäiset Formula E -kaudet olivat uuden oppimista talleille, kuljettajille ja sarjan seuraajille. Sarja sai innostettua mukaansa muun muassa entisiä Formula 1 -kuljettajia. Sarjassa on nähty muun muassa Formula 1 -maailmanmestarin Ayrton Sennan veljenpoika Bruno Senna, Formula 1 -maailmanmestarin Alain Prostin poika Nicolas Prost sekä itse Formula 1 -maailmanmestari Jacques Villeneuve. Alain Prost toimii kaksinkertaisen Formula E -sarjan valmistajien mestaruuden voittaneen E.dams-Renault’n ylemmässä johtokunnassa yhdessä Jean-Paul Driotin kanssa sekä tallin osa-omistajana.


title: Formula E

text: Kaudelle 2016–2017 sarjaan tulivat mukaan kiinalainen Techeetah, joka on perustettu entisen Team Agurin raunioille sekä brittiläinen Jaguar Racing. Autonvalmistaja Jaguar palasi näin ollen autourheiluun mukaan kilpailtuaan viimeksi Formula 1 -sarjassa kaudella 2004.


title: Formula E

text: Formula E vieraili kaudella 2016–2017 ensimmäistä kertaa Afrikassa. Marokon Marrakechissa järjestetyn osakilpailun voittoon ajoi Sébastien Buemi. Kilpailu järjestettiin samaan aikaan, kun kaupungissa kokoontui kansainvälinen ilmastonsopimusliitto.


title: Formula E

text: Kansainvälinen autoliitto FIA myönsi saksalaiselle automerkille BMW:lle luvan toimittaa voimanlähteitä Formula E -sarjaan kausina viisi, kuusi ja seitsemän.


title: Formula E

text: Formula E on kerännyt automerkkien kasvavan huomion viime vuosina. Vuoden 2014 loppupuolella startanneessa sarjassa ovat mukana jo nyt Audi, Jaguar, Renault ja PSA-konserni.


title: Formula E

text: Formula E -kilpa-autot ovat sähköautoja. Renkaat toimittaa autoille ranskalainen rengasvalmistaja Michelin. Autoissa on Dallaran valmistama runko ja Hewlandin vaihdelaatikko. Sähkömoottorit tulevat McLarenilta ja akustot Williamsilta. Formula E:n sähkömoottorin teho on noin 200 kilowattia, joka vastaa noin 270 hevosvoimaa. Kilpailujen aikana teho on kuitenkin rajoitettu 150 kilowattiin, jotta auton akku kestää koko kilpailun ajan. Autot kiihtyvät 0–100 km/h 2,9 sekunnissa, ja huippunopeus on kilpailuissa 225 km/h. Auton huippunopeudeksi on kuitenkin mitattu parhaimmillaan 250 kilometriä tunnissa. Autot luovat noin 80 desibelin äänen. Auton paino on kuljettajan kanssa vähintään 896 kilogrammaa, ja siitä akku painaa 320 kilogrammaa.


title: Formula E

text: Formula E -sarjaa perustettaessa tarkoitus oli minimoida tallien kustannukset, saada hiilijalanjäljestä mahdollisimman pieni ja kehittää sähköautotekniikkaa. Ensimmäisellä kaudella kaikki tallit käyttivät samanlaista Spark-Renault SRT 01E -autoa. Ensimmäisellä kaudella kaikki autotekniikka, kuten sähkömoottori ja akusto, olivat talleilla tismalleen samanlaisia. Toiselle kaudella valmistajat saivat alkaa kehittämään autojaan. Toisesta kaudesta lähtien valmistajat saivat rakentaa autoihinsa oman voimansiirtoyksikön. Valmistajat saivat näin ollen rakentaa oman eMoottorin eli sähkömoottorin, vaihdelaatikon, tasauspyörästön ja auton kotelot. Kulujen rajoittamiseksi auton aerodynamiikkaa ei kuitenkaan saa muuttaa.


title: Formula E

text: Valmistajien voimansiirtoyksiköiden vapaarakennus säilyi kaudelle 2016–2017. Jokainen sarjan valmistajista on valinnut omanlaisensa teknologisen kehitystien. Sarjassa kilpailevista talleista yhteensä kahdeksan tallia valmistaa oman voimayksikkönsä kaudella 2016–2017. Kaksi jäljelle jäänyttä tallia ostavat omat kustomoidut voimayksikkönsä valmistajilta.


title: Formula E

text: Aluksi tunnin mittaisissa kisoissa kuljettajilla on käytössään kaksi autoa, joita molempia heidän on käytettävä kilpailun aikana, mutta suunnitelmissa on autojen langaton lataus kisojen aikana.


title: Formula E

text: FIA on kertonut, että vaikka yhden kisan järjestäminen on kallista, liiton tarkoituksensa aina ”jättää jälkensä” kilpailukaupunkiin esimerkiksi asentamalla erilaisia sähköautojen latauspisteitä sekä muita sähköautojen infrastruktuureja. Tämä tekee FIA:n mukaan kilpailusta halvempaa vuosi vuodelta. Ennen Formula E -sarjan alkua sarjan toimitusjohtaja Alejandro Agag määritteli Formula E -tallin kustannukseksi vain noin 3,3 miljoonaa dollaria. Summa oli siis monin kerroin pienempi kuin mitä esimerkiksi Formula 1 -tallien kustannukset ovat. Formula 1 -sarjassa suurimpien tallien kausibudjetit ylittävät 400 miljoonaa euroa, ja pienimmät tallit käyttävät alle sata miljoonaa.


title: Formula E

text: Formula E on saanut hyvän vastaanoton sähköautoilun parissa. Sarjan yhtenä tarkoituksena onkin kehittää myös siviiliautoilun sähköautotekniikkaa. Sarjaan on hakeutunut useita tuttuja autoalan yrityksiä. Näistä tunnetuimpina ja vahvimmin sarjassa ovat mukana esimerkiksi Audi, Renault ja Jaguar. Audi toimii yhteistyössä Audi Sport ABT Formula E Teamin kanssa ja Renault E.dams-Renault’n. Jaguar puolestaan teki paluun autourheiluun tultuaan mukaan sarjaan kaudeksi 2016–2017. Myös BMW on yhteistyössä Andretti Autosportin kanssa. BMW on lisäksi Formula E -sarjan virallinen turva- ja sairasauton toimittaja. Autoina käytetään BMW i -luokan autoja. Myös automerkit kuten Citroen ja NextEV ovat mukana sarjassa.


title: Formula E

text: Myös Mercedes ja Ferrari ovat ilmaisseet kiinnostuksensa liittyä Formula E -sarjaan tulevina vuosina. Mercedeksellä on optio sarjaan liittymisestä sarjan viidennelle kaudelle.


title: Formula E

text: Formula E -sarja on ensimmäinen täysin sähkökilpa-autoilla ajettava sarja. Kehitystyö sähköautoilun parissa ei kuitenkaan pääty tähän. Kilpa-autoissa käytettävää ja niihin kehitettävää tekniikkaa käytetään myös tavallisten kuluttajien käyttöön tulevissa sähköautoissa. Formula E on mukana myös erilaisissa sähköautoiluun ja ilmastonmuutoksiin vaikuttavissa projekteissa.


title: Formula E

text: Artic ice cap -projektissa Formula E -sarja pyrki herättämään huomiota jäätiköiden sulamiseen ja maapallon tämän hetkiseen tilaan järjestämällä Formula E -auton ajamaan Grönlannin jäätikölle. Projekti toteutettiin yhteistyössä Julius Baerin, Visan, DHL:n, Schaefflerin, Monacon Prinssi Albert II -säätiön ja Mumm Champagnen kanssa. Audi Sport ABT -tallin kuljettaja Lucas di Grassi ajoi autoa tapahtumassa.


title: Formula E

text: Formula E -sarjaa on käsitelty pitkälti vain positiivisena asiana esimerkiksi ympäristön, ilmansaasteiden vähenemisen ja tulevaisuuden autourheilun kannalta. Yhtenä kritiikin kohteena on kuitenkin nostettu esiin sähköautojen sähkön tuotannossa käytettyjen menetelmien ja raaka-aineiden puhtauskysymys. Argumentilla viitataan esimerkiksi maihin, joissa suurin osa sähköntuotannosta saadaan polttamalla hiilivoimalassa kivihiiltä.Vakavan onnettomuuden sattuessa, eli keltaisen tai tuplakeltaisten lippujen aikana, radalle on mahdollista kutsua erityinen turva-auto. Turva-auto voidaan kutsua radalle myös pahan rankkasateen vuoksi, jos kuljettajien turvallisuus ei olisi muuten turvattu. Turva-auto ajaa aina jonon ensimmäisenä keskinopeudella. Tällöin ohitukset eivät ole sallittuja. Formula E -sarjan turva-auto on sähköauto.


title: Formula E

text: Formula E -sarjassa yleisön on mahdollista antaa niin sanottua ”FanBoostia”. Yleisö voi äänestää suosikkikuljettajaansa ennen kilpailun alkamista Formula E:n virallisilla kotisivuilla. Joka kilpailussa kolme eniten ääniä saanutta kuljettajaa saa ylimääräisen ”Power Boostin”, joka nostaa auton suorituskykyä 100 kilowatilla viiden sekunnin ajaksi. FanBoostilla palkitut kuljettajat saavat FanBoostin käyttöön vain kilpailun aikana käyttämäänsä jälkimmäiseen autoon.


title: Formula E

text: Formula E -mestaruussarja koostuu kuljettajien sekä valmistajien mestaruuksista.


title: Formula E

text: Kilpailun aikana kuljettajien on tehtävä ainakin yksi pakollinen varikkopysähdys, jonka aikana heidän on vaihdettava autoa. Auton vaihdon on tapahduttava varikkopilttuussa, ja vaihtoa seuraa FIA:n henkilö, joka varmistaa, että kaikki turvallisuustekijät ovat oikein suoritettu. Autoja ei saa ladata harjoitusten, aika-ajon tai kilpailun aikana, vaan tälle on määritelty oma aika sekä paikka.


title: Formula E

text: Talleilla on mahdollisuutta testata autojaan ennen kauden alkua yksityisissä testisessioissa 15 päivän ajan. Tämän jälkeen talleilla on kolmen päivän ajan aikaa osallistua sarjan virallisiin pre-season testeihin.


title: Formula E

text: Jokainen kuljettaja saa jokaiseen tapahtumaan neljä uutta paria etu- sekä takarenkaita sekä yhdet vanhat renkaat edellisestä osakilpailusta. Virallisten renkaiden on kestettävä koko tapahtuman ajan, läpi harjoitusten, aika-ajon sekä kilpailun.


title: Formula E

text: Sarjassa kilpaillaan lähes ainoastaan katuradoilla. Kilpailut sijaitsevat kaupunkien keskustoissa. Sarjan debyyttikaudella ajettiin 11 osakilpailua. Sarjan kolmennella kaudella 2016–2017 ajetaan kymmenessä eri kaupungissa yhteensä 12 kilpailua.


title: Formula E

text: Kaikki tapahtumat ajetaan yhden päivän aikana, yleisesti lauantaisin. Tämän ansiosta vältytään isäntäkaupungin muiden toimintojen estymisiltä. Kello 8.00 paikallista aikaa ajetaan ensimmäiset vapaat harjoitukset, jotka kestävät 45 minuuttia. Kello 10.30 paikallista aikaa ajetaan toiset vapaat harjoitukset, jotka kestävät 30 minuuttia. Kello 12.00 paikallista aikaa ajetaan aika-ajot, joiden tarkoitus on määrittää lähtöjärjestys kilpailuun. Kilpailu alkaa kello 16.00 paikallista aikaa ja kestää tietyn kierrosmäärän riippuen radasta, mutta enimmillään kuitenkin tunnin.


title: Formula E

text: Lähde:


title: Formula E

text: Suomessa Formula E:n televisiointioikeudet omistaa Discovery Networks ja Eurosport. Suomessa kilpailuja lähettää Kutonen. Kilpailuja selosti kaudella 2015–2016 Velimatti Sutela, Risto Virtanen ja Jakke Honkanen.


title: Formula E

text: Visa Vegas eRace oli kaikkien aikojen suurin autosimulaatiokilpailu eSportsin historiassa. Simulaatiokilpailussa Formula E -sarjan suurimmat nimet kohtasivat sarjan faneja täysin virtuaalisessa kilpailussa. Kilpailu käytiin Las Vegasissa, Nevadan osavaltiossa Yhdysvalloissa, The Venetian Hotellissa 7. tammikuuta 2017. Tasan kolme vuotta Formula E -sarjan historian ensimmäisen auton Spark-Renault SRT 01E:n esittelyn jälkeen kaikki sarjan 20 kilpailijaa testasivat taitojaan eritoten tapahtumaa varten suunnitellulla simulaatioradalla, joka perustui kuuluisaan Las Vegas Stripiin tavoitteenaan voittaa osuus miljoonan dollarin palkintopotista. Kymmenellä sarjan faneista oli mahdollisuus ottaa tapahtumaan osaa ja yrittää päihittää ammattiautourheilijat. Cloud Sportsin järjestämässä "Road to Vegas" haasteessa valitut kilpailijat käyttivät rFactor 2 peliohjelmaa. Kymmenestä fanista, jotka kilpailivat miljoonan dollarin palkintopotista jopa neljä oli suomalaisia.


title: Formula E

text:
Kilpailussa voiton alustavasti itselleen nappasi Suomen Olli Pahkala. Kisatuomariston mukaan pelissä oli kuitenkin ollut tekninen vika, jonka ansiosta Pahkala oli päässyt käyttämään autossaan fanboost-toimintoa sallittua pidempään. Pahkalalle tuomittiin 12 sekunnin aikasakko, mikä pudotti suomalaisen kilpailun kärjestä kolmannelle sijalle. Samalla Pahkalan palkintopotti tipahti 50 000 dollariin. 200 000 dollarin pääpalkinnon sekä 25 000 dollarin paalupaikkabonuksen kuittasi lopulta 21-vuotias hollantilainen Bono Huis. Kilpailussa toiseksi sijoittui Mahindra Racingin Felix Rosenqvist.
Lähde:


title: Hovirinnankoski

text: Hovirinnankoski on säännöstelty koski Paimionjoessa Someron Pitkäjärvellä. Koski sijaitsee Paimionjoen yläjuoksun muodostavan järviketjun toiseksi alimman järven Pitkäjärven luusuassa ja purkaa järviketjun vedet kosken alapuoliseen Myllylampeen.


title: Hovirinnankoski

text: Säännöstelypato koskeen on rakennettu Turun kaupungin vedenoton tarpeisiin vuonna 1965. Pato säätelee kosken yläpuolisen järviketjun vedenkorkeutta Somerniemen Palikaisiin asti. Pato peruskorjattiin vuonna 2003, jolloin sen käytössä siirryttiin kauko-ohjaukseen.


title: Hovirinnankoski

text: Ennen padon rakentamista korkeusero Someron Pitkäjärven ja järviketjun ylimmän järven Painion välillä oli 50 cm, josta 40 cm sijoittui Rautelankosken yläpuolisen Saarentaanjärven ja Pitkäjärven välille ja 10 cm Rautelankosken yläpuolelta Painiolle ulottuvalle vesistöosuudelle. Korkeuseroa Pitkäjärvestä Karjakoskelle Koskella Tl oli 60 cm. Padon rakentamisen jälkeen koko porrastus keskittyy Hovirinnankosken padolle, jossa korkeusero on keskimäärin 80 cm. Vedenkorkeuden ero Hovirinnankosken ja Painion välillä on padon rakentamisen jälkeen vain 5 cm, ja sopivissa olosuhteissa veden virtaus voi kääntyä Painion alapuolisesta Hirsjärvestä kohti Painiota.


title: Hovirinnankoski

text: Takaisinvirtaus Painioon vesistön yläjuoksulla on koettu ongelmaksi, koska se tuo ravinteista vettä Painioon järven alapuolisesta vesistön osasta. Valtion ympäristöhallinnon valmistelemassa Aurajoen ja Paimionjoen kehittämisohjelmassa sekä Paimionjokiyhdistyksen toimenpideohjelmassa vuosille 2011-2015 tavoitteeksi on asetettu Painioon tapahtuvan takaisinvirtauksen estäminen.


title: Ingeborg Tott

text: Ingeborg Aakentytär Tott (1440-luku Tanska – 1507 Hämeen linna) oli ruotsalainen aatelisnainen ja Ruotsin valtionhoitajan Sten Sture vanhemman puoliso. Sturen hallitsijakausien aikana (1470–1497 ja 1501–1503) Ingeborgia pidettiin de facto Ruotsin kuningattarena, vaikka virallista asemaa hänellä ei ollutkaan. Hän oli myös ainoa nainen joka toimi Hämeen linnan päällikkönä keskiajalla (1504–1507).


title: Ingeborg Tott

text: Ingeborg Tott syntyi Tanskassa. Hänen vanhempansa olivat ritari ja Tanskan valtaneuvos Åke Axelsson (Tott) ja ruotsalainen aatelisnainen Märta Bengtsdotter, joka kuului Vinstorpa-sukuun. Ingeborg kihlattiin 1464 norjalaiselle aatelismiehelle, Hans Sigurdsenille, joka kuitenkin kuoli ennen häitä. Vuonna 1467 Ingeborg avioitui Sten Sture vanhemman kanssa.


title: Ingeborg Tott

text: Ingeborg oli erittäin kiinnostunut tieteistä ja teologiasta ja oli osaltaan vaikuttamassa Uppsalan yliopiston perustamiseen vuonna 1477. Ingeborg kustansi kirjoja omista varoistaan sekä rahoitti eri kirjastojen toimintaa. Hän perusti myös Ruotsin ensimmäisen kartusiaaniluostarin vuonna 1493.


title: Ingeborg Tott

text: Vuonna 1497 Sten Sture joutui luopumaan vallasta ja pariskunta lähettiin Suomeen. Sture sai koko maan läänityksekseen ja alkoi pitää hovia Hämeen linnassa. Vuoden 1501 kapinan jälkeen Sturesta tuli jälleen Ruotsin valtionhoitaja kuolemaansa vuoteen 1503 saakka.


title: Ingeborg Tott

text: Sturen menehtymisen jälkeen hänen omistuksensa Suomessa päätyivät takaisin Ruotsin kuninkaalle. Ingeborg sai kuitenkin haltuunsa leskeneläkkeenä Hämeen linnan sekä Kokemäenkartanon. Hän palasikin Hämeen linnaan vuoden 1504 lopulla ja vietti viimeiset vuotensa sen päällikkönä. Vuonna 1505 linnan entinen vouti Folke Gregerinpoika yritti saada sen haltuunsa, mutta Ingerborgilla oli takanaan sekä linnan väen että paikallisen aatelin tuki eikä yritys onnistunut.


title: Ingeborg Tott

text: Ingeborg Tott kuoli Hämeen linnassa vuonna 1507.


title: Tappava tikari

text: Tappava tikari (; myös nimillä "Circus of Terror", "Das Rätsel des silbernen Dreieck" ja "Psycho-Circus") on vuonna 1966 julkaistu John Llewellyn Moxeyn ohjaama brittiläis-saksalainen mysteerinen jännityselokuva. Trillerin pääosissa ovat Christopher Lee, Suzy Kendall, Cecil Parker ja Victor Maddern. American International Pictures toimi elokuvan levittäjänä.


title: Tappava tikari

text: "Tappava tikari" pohjautuu Edgar Wallacen romaaniin "The Three Just Man". Romaanin pohjalta elokuvan tuottaja-käsikirjoittaja Harry Alan Towers laati käsikirjoituksen. "Tappava tikari" sai ensi-iltansa toisessa kotimaassaan Länsi-Saksassa 29. huhtikuuta vuonna 1966. Vuonna 1967 elokuva sai ensi-iltansa myös Yhdysvalloissa toukokuussa ja toisessa kotimaassaan Isossa-Britanniassa marraskuussa. "Tappava tikari" on julkaistu sekä videolle että DVD:lle.


title: Tappava tikari

text: Scotland Yard tutkii arvoituksellisia murhia kiertävässä sirkuksessa, ja metsästää ryöstösaalista, joka vietiin panssarivaunuryöstössä. Epäiltyjä ovat naamioon pukeutunut runneltu leijonankesyttäjä, kostonhimoinen tirehtööri, järjettömän mustasukkainen veitsenheittäjä ja kiristävä kääpiö nimeltään "herra Big".


title: Hassi

text: Hassi on muun muassa seuraavien henkilöiden sukunimi:Hassi paikannimenä:


title: Jokisalo

text: Jokisalo-nimisiä henkilöitä:


title: Salomäki

text: Salomäki on muun muassa seuraavien henkilöiden sukunimi:


title: Tiittanen

text: Henkilöitä, joiden sukunimi on Tiittanen:


title: Olympus Force: The Key

text: Olympus Force: The Key on vuonna 1988 julkaistu James Fortunen ja Robert Garofalon ohjaama brittiläis-kreikkalainen toimintaelokuva, jossa pääosissa ovat Linda Thorson, John Draikas ja Julian Forbes. Muissa osissa ovat muun muassa Joss Ackland, Richard Todd ja Christopher Lee. Elokuvan tuottajana toimi George Balaskas.


title: Olympus Force: The Key

text: "Olympus Force: The Key" kuvattiin Ateenassa tammi-maaliskuun 1988 välisenä aikana neljän miljoonan dollarin budjetilla.


title: Lajunen

text: Lajunen on suomalainen sukunimi, joka on muun muassa seuraavilla henkilöillä:


title: Nikko (täsmennyssivu)

text: Nikko voi tarkoittaa seuraavia asioita:


title: Lämsä

text: Lämsä on suomalainen sukunimi, joka on muun muassa seuraavilla henkilöillä:


title: Uotila (sukunimi)

text: Uotila on suomalainen sukunimi, joka on muun muassa seuraavilla henkilöillä:


title: Kulle Raig

text: Kulle Raig (s. 2. joulukuuta 1940, Tallinna) on virolainen vapaa kirjailija ja toimittaja.


title: Kulle Raig

text:
Kulle Raig on yksi Suomen ja Viron välisen kulttuurisillan tärkeimmistä rakentajista. Hän on työskennellyt Viron Suomen-instituutin ensimmäisenä johtajana, Suomen Viro-yhdistysten liitto ry:n toiminnanjohtajana sekä viro.nyt-lehden päätoimittajana Viron Suomen-suurlähetystön lehdistö- ja kulttuurineuvoksena sekä radiotoimittajana Virossa ja Suomessa. Olennaisen osan hänen kansansivistys- ja diplomaattisesta työstään muodostavat tunnetuista virolaisista (kuten Georg Otsista ja Lennart Merestä) sekä Suomen ja Viron suhteiden merkittävimmistä vaiheista kertovat, suomalaisille lukijoille suunnatut kirjat. Vuoden 2011 teos "Pitkä matka lähelle" jatkaa tätä sarjaa kuvaamalla naapurimaiden ja -kansojen suhteita Viron Helsingissä sijaitsevan suurlähetystörakennuksen vaiheiden ja kohtaloiden kautta.
Raigilla on oma kustantamo K&K Kirjastus.


title: Dynamiittidonna

text: Dynamiittidonna (; myös "For Better or for Worse") on Gene Quintanon ohjaama yhdysvaltalainen toiminnallinen draama-/komediaelokuva vuodelta 1989. Draamakomedian pääosissa ovat Kim Cattrall ja Robert Hays. Sivurooleissa ovat muun muassa Leigh Taylor-Young, Jonathan Banks ja Christopher Lee. "Dynamiittidonna" kuvattiin Espanjassa.


title: Dynamiittidonna

text: Ohjaaja Quintano laati käsikirjoituksen Jerry Lazarus kanssa. Tony Anthony ja Paul Maslansky olivat elokuvan tuottajia. "Dynamiittidonna" julkaistiin videolle jo joulukuussa 1989 Ruotsissa. Elokuva pääsi teatterilevitykseen, jolloin ensimmäinen ensi-ilta oli 6. huhtikuuta vuonna 1990 Portugalissa. Kotimaan ensi-ilta Yhdysvalloissa oli 11. toukokuuta 1990.


title: Dynamiittidonna

text: Salainen agentti Chris (Kim Cattrall) menee naimisiin siviili Sean McDonaldin (Robert Hays) kanssa, joka on tietämätön uuden vaimonsa urasta. Kun tuore pari lähtee häämatkalle Madridiin, vaara ja vakoilu odottavat heitä joka tilanteessa.


title: Dynamiittidonna

text: "Video-oppaassa" vuodelta 1994 Sam Inkinen kuvaa "Dynamiittidonnaa" laiskaksi jenkkihuumoriksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Viron Suomen-instituutti

text: Viron Suomen-instituutti eli Viro-instituutti Suomessa () on Viron instituutin Suomen toimipiste Helsingissä, ensimmäinen Viron ulkomaille perustama kulttuuriedustusto. Sen tarkoituksena on esitellä virolaista kulttuuria Suomessa.


title: Viron Suomen-instituutti

text: Viron Suomen-instituutti avattiin 10. lokakuuta vuonna 1995 Helsingissä Mariankadulla, Baltia-keskuksessa, jossa instituutin toimitilat olivat vuoteen 2010 asti. Viro-instituutti järjestää konsertteja, näyttelyjä, kirjallisuusiltoja, luentoja ja muita kulttuuritapahtumia eri puolilla Suomea. Nykyään instituutin toimitilat ovat syksyllä 2010 avatussa Eesti Maja - Viro-keskuksessa, jossa pitävät majaa myös muut Suomen suuret Viro-toimijat. Helsingissä instituutin pääasiallisena tehtävänä on virolaisen kulttuurin ja Viron kulttuuripolitiikan tunnetuksi tekeminen Suomessa sekä maiden kulttuurisuhteiden kaikkinainen edistäminen. Instituutti panostaa erityisesti nuorten keskuudessa tehtävään työhön tarjoten mm. tietopaketteja kouluille ja tietoja opiskelumahdollisuuksista Virossa. Lisäksi instituutti pyrkii palvelemaan Suomessa asuvia virolaisia. Vuonna 2009 käynnistyi Viro-instituutin, Viron suurlähetystön ja Archimedes-säätiön yhteisvoimin Viro käy koulua -projekti Suomen peruskouluissa, lukioissa sekä korkeakouluissa. Projektin tavoitteena on tuoda Viroa lähemmäksi suomalaisia nuoria ja välittää tietoa eteläisestä naapurimaasta.


title: Viron Suomen-instituutti

text: Viro-instituutin 15. juhlavuoden kunniaksi vuonna 2010 ilmestyi kaksikielinen juhlakirja Imede aeg – Ihmeiden aika. Kirja kuvaa Viron kehitystä uudelleenitsenäistymisen jälkeisinä kahtena vuosikymmenenä. Tämän lisäksi kirjassa on runsaasti kuvitettu katsaus instituutin tapahtumista viidentoista vuoden ajalta.


title: Viron Suomen-instituutti

text: Viro-instituutti alkoi julkaista vuonna 2015 virolaisen kirjallisuuden antologiaa nimeltään Nippernaati, jonka päätoimittajana toimii suomentaja Sanna Immanen.


title: Viron Suomen-instituutti

text: Vuonna 1996 Viron Suomen-instituutille perustettiin tukiyhdistys Viro-instituutin ystävät ry. (VIY). Siihen voivat liittyä sekä yksityishenkilöt että yhteisöt, jotka ovat kiinnostuneita Viron ja Suomen kulttuuriyhteyksien tukemisesta. VIY:n tarkoituksena on tukea aatteellisesti ja taloudellisesti instituutin toimintaa sekä edistää virolaisen kulttuurin tuntemusta ja harrastusta yhteistyössä muiden Virosta kiinnostuneiden tahojen kanssa Suomessa.


title: Hallstavik

text: Hallstavik on Norrtäljen kunnan pohjoisosassa Ruotsissa sijaitseva taajama. Se kuuluu Uplannin historialliseen maakuntaan ja Tukholman lääniin. Vuoden 2010 lopussa taajamassa oli 4 476 asukasta. Hallstavik on kunnan kolmanneksi suurin taajama Norrtäljen ja Rimbon jälkeen.


title: Hallstavik

text: Hallstavikiin muutti 1960–1970-lukujen vaihteessa paljon suomalaisia siirtolaisia Ullavalta. He saivat toimeentulonsa paikallisesta paperitehtaasta. Tätä suomalaisyhteisöä alettiin kutsuakin "Pikku-Ullavaksi".


title: Isopyrstöhaukka

text: Isopyrstöhaukka ("Megatriorchis doriae") on haukkojen heimoon kuuluva lintu. Se on sukunsa "Megatriorchis" ainoa jäsen. Sitä tavataan Indonesiassa ja Papua-Uusi-Guineassa, joissa se on kotoperäinen. Siitä on kirjattuja havaintoja harvoin. Vaikka sen esiintymisalue on laajahko eikä se ole välittömän häviämisen uhassa, sen populaatio on jokseenkin nopeasti pienenemässä.


title: Isopyrstöhaukka

text: Sen elinpiiriä ovat subtrooppiset ja trooppiset kosteat alavat metsät pääasiassa merenpinnan tasossa, mutta joskus sitä tavataan jopa 1 400 metrin korkeudessa.Se on metsissä elävä laji, mutta on tavattu myös mangrovemetsissä ja puolivihannissa metsissä.


title: Tottijärven kirkko

text: Tottijärven kirkko on Nokian seurakunnan kirkkorakennus, joka sijaitsee entisen Tottijärven kunnan alueella Nokialla. Kirkko on valmistunut vuonna 1841 ja vihitty käyttöön 1. tammikuuta 1842. Puukirkon on suunnitellut Yleisten rakennusten intendentinkonttorissa arkkitehti J. E. Gustavsson. Sen rakentaminen oli aloitettu jo 1833. Tyylillisesti kirkko edustaa myöhäisempireä.


title: Tottijärven kirkko

text: Mikko Lajanderin rakentama, vuonna 1773 valmistunut erillinen kellotapuli on hautausmaan keskellä. Myös kirkonkellot ovat 1770-luvulta. Tottijärven edellinen kirkko (1694–1848) oli tapulin vieressä.


title: Tottijärven kirkko

text: Nykyisen kirkon saarnastuoli on peräisin vanhasta kirkosta. Alttaritaulu on vuodelta 1854 ja Bror Axel Thulén rakentamat urut vuodelta 1896. Viimeisin suuri peruskorjaus kirkkoon tehtiin 1949–1955. Urut uusittiin vuonna 1964 ja niissä on nykyisin 10 äänikertaa.


title: Tottijärven kirkko

text: Kirkon sankarihautojen muistomerkki on Ilmari Wirkkalan suunnittelema ja paljastusvuosi 1941.


title: Feel (kappale)

text: Feel on brittiläisen Robbie Williamsin single. Se julkaistiin 2. joulukuuta 2002 hänen viidennen studioalbumin, Escapologyn ensimmäiseksi singleksi. Singlestä tuli kansainvälinen hitti, sijoittuen singlelistan huipulle Itävallassa, Saksassa, Unkarissa, Italiassa ja Alankomaissa sekä viiden parhaan joukkoon muuan muassa Tanskassa, Irlannissa ja Isossa-Britanniassa.


title: Feel (kappale)

text: Singlen kirjoittivat Robbie Williams ja Guy Chambers. Williamsin mukaan suuri osa kappaleen sanoituksista on alkuperäisestä demonauhoituksesta, koska hän oli tyytymätön uudelleennauhoitetuista sanoituksista. Hän vain kommentoi "Minä en vain pystynyt laulamaan sitä yhtä hyvin kuin tuona päivänä".


title: Feel (kappale)

text: UK/Canadian CDUK DVD


title: Arson Kaku

text: Arson Kaku (s. 31. heinäkuuta 1980) on mikronesialainen jalkapalloilija. Hän pelaa maalivahtina. Hänet otettiin Mikronesian liittovaltion jalkapallomaajoukkueeseen vuonna 2005.


title: Clas von Collan

text: Clas Herman von Collan (vuoteen 1874 Collan; 11. lokakuuta 1862 Pietari – 1. marraskuuta 1939 Helsinki) oli suomalainen virkamies, joka toimi Suomen Pankin pääjohtajana vuosina 1907–1918.


title: Clas von Collan

text: Clas von Collanin isä oli keisarillisen hovin henkikirurgi, salaneuvos Alexander von Collan, joka aateloitiin vuonna 1874. Historiantutkija Fabian Collan ja säveltäjä Karl Collan olivat hänen setiään. Pietarissa syntynyt Collan kävi Helsingin normaalilyseon ja valmistui 1880 ylioppilaaksi, 1882 filosofian kandidaatiksi, 1886 filosofian maisteriksi ja molempien oikeuksien kandidaatiksi sekä sai 1889 varatuomarin arvon. Hän työskenteli 1891–1893 senaatin kauppa- ja teollisuustoimituskunnan sihteerinä, 1893–1895 Suomen Pankin sihteerinä ja vuodesta 1895 Suomen Pankin johtokunnan jäsenenä vastuualueenaan pankin haarakonttorien tarkistaminen.


title: Clas von Collan

text: Von Collan nimitettiin vuonna 1907 Suomen Pankin johtokunnan puheenjohtajaksi eli pääjohtajaksi. Suomenmielinen lehdistö arvosteli ruotsinkielisen von Collanin nimitystä, mutta Suomen Pankin sisäisessä hallinnossa siirryttiin kuitenkin ruotsin kielestä suomen kielen käyttöön vuoden 1908 alusta. Von Collan osasi myös venäjää ja saattoi neuvotella henkilökohtaisesti venäläisten viranomaisten kanssa. Hän oli hyvissä väleissä amiraalisenaatin kanssa ja saattoi sovittelevalla esiintymisellään jarruttaa venäläistämishankkeita. Suunnitelmat Suomen itsenäisen rahalaitoksen lakkauttamisesta eivät lopulta toteutuneet toisen sortokauden aikana, mutta ensimmäisen maailmansodan aikana markan ruplaan sidottu kurssi toi valtavan inflaation myös Suomeen. Vuonna 1917 hallitukseen noussut vasemmisto arvosteli von Collanin valuuttapolitiikkaa, jolloin hän harkitsi eron pyytämistä, mutta jäi vielä tehtäväänsä. Suomen sisällissodan puhjetessa hän oli virkamatkalla Ruotsissa. Hän oli järjestänyt vuodenvaihteessa 1917–1918 Suomen Pankin kultavarannon siirtämisen pois Helsingistä, ja käyttämällä sitä vakuutena Vaasan senaatti saattoi saada sisällissodan aikana luottoa Ruotsista. Suomen taloustilanteen heikennyttyä entisestään von Collan erosi lopulta marraskuussa 1918 Suomen Pankin johdosta. Hän oli sen jälkeen yksityisen Suomen Kiinteistöpankin toimitusjohtajana 1918–1933 ja hallintoneuvoston puheenjohtajana 1918–1939 sekä Siviilivirkakunnan leski- ja orpokassan johtokunnan puheenjohtajana 1922–1929.


title: Clas von Collan

text: Von Collan oli sukunsa edustajana aatelissäädyssä kaikilla valtiopäivillä vuosina 1891–1906. Lisäksi hän toimi 1894–1907 Ritarihuoneen sihteerinä ja laati tässä ominaisuudessa ritariston ja aatelin valtiopäiväpöytäkirjat. Hän oli vielä vuosina 1919–1928 Ritarihuoneen johtokunnan jäsen.


title: Clas von Collan

text: Von Collan hoiti Grotenfelt-sukuisen äitinsä perintöön kuulunutta Frugårdin kartanoa Joroisissa ja lunasti sen myöhemmin kokonaan itselleen.


title: Olavi Collan

text: Oskar Olavi Collan (9. heinäkuuta 1887 Savonlinna – 17. syyskuuta 1954 Helsinki) oli puutarhaneuvos, puutarhaviljelyn kehittäjä. Hän toimi Lepaan puutarhaopiston ylipuutarhurina vuodesta 1910 ja hedelmänviljelyn lehtorina sekä valtion pomologina vuodesta 1916. Collan oli Hinnonmäen hedelmänviljelyn havaintoaseman johtajana 1919-1939. Hänestä tuli vuonna 1939 Maataloushallitukseen puutarhanhoidon tarkastaja.


title: Olavi Collan

text: Olavi Collanin vanhemmat olivat lehtori Emil Collan ja Mathilda Charlotta Allén. Hän kävi yhteiskoulua, Billnäsin puutarhakoulun, opiskeli Geisenheimin puutarhakorkeakoulussa ja suoritti puutarhateknisen koulun pomologikurssin Köstritzin puutarhakorkeakoulussassa Thüringenissä Saksassa. Hän julkaisi useita alan käsikirjoja ja toimi Puutarhalehden päätoimittajana vuodesta 1926. Collan oli Tyrvännön kunnanvaltuuston varapuheenjohtajana 1921–1939 ja Suomen puutarhaviljelijöiden liiton puheenjohtajana 1926-1946. Hän toimi aktiivisesti suojeluskunnassa. Puutarhaneuvoksen arvo hänelle myönnettiin 1948.


title: Runar Collander

text: Paul Runar Collander (1. toukokuuta 1894 Viipuri – 25. toukokuuta 1973 Helsinki) oli suomalainen kasvitieteilijä. Hän oli kasvifysiologian ylimääräinen professori Helsingin yliopistossa 1935–1939, kasvitieteen professori 1939–1961. Hän sai kansainvälistä arvostusta tutkimuksillaan, jotka käsittelevät molekyylien suuruuden ja liukoisuussuhteiden vaikutusta aineiden kykyyn tunkeutua alkuliman läpi. Hän esitti läpäisevyyden "lipoidifiltteriteorian" ja kehitti sitä edelleen.


title: Kurjentatar

text: Kurjentatar ("Koenigia islandica") on yksivuotinen etenkin arktisten alueiden tatarkasvi.


title: Kurjentatar

text: Kurjentatar on hentovartinen, pystykasvuinen, kalju ruoho joka kasvaa yhdestä viiteen senttimetriä korkeaksi. Väriltään se vihreästä punaiseen. Lehdissä on hyvin lyhyt ruoti ja kahdesta kuuteen millimetriä pitkä soikea ja möyheä lehtilapa. Kukat ovat yksikotisia ja tatarkasveille epätyypillisesti kolmilehtisiä. Niissä on 1–2 millimetrin mittainen kapean kellomainen kehä, kolme hedettä ja kolme joutohedettä.


title: Kurjentatar

text: Kurjentatarta esiintyy Maan pohjoispuoliskolla ympäri arktisen vyöhykkeen. Suomen alueella sitä kasvaa harvinaisena Pohjois-Lapissa Enontekiöllä aivan pohjoisimmilla tuntureilla. Lajia on tavattu lisäksi Utsjoella, mistä se on hävinnyt.


title: Kurjentatar

text: Kurjentatar on luokiteltu Suomessa silmälläpidettäväksi lajiksi (NT) koska sitä uhkaa ilmaston lämpeneminen.


title: Tunturilitukka

text: Tunturilitukka ("Cardamine bellidifolia") on monivuotinen kasvilaji litukoiden suvussa.


title: Tunturilitukka

text: Tunturilitukka kasvaa kolmesta kymmeneen senttimetriä korkeaksi. Lehdet muodostavat tiheän tyviruusukkeen ja varsi on tavallisesti lehdetön. Ruusukkeen lehdet ovat pitkäruotisia, ehyt- ja pyöreähkölapaisia. Kukissa on neljästä viiteen millimetriä pitkät valkoiset terälehdet. Hedelmät ovat hoikkia ja pystyjä lituja, joiden pituus on enintään kolme senttimetriä.


title: Tunturilitukka

text: Tunturilitukkaa esiintyy Suomessa harvinaisena Lapin pohjoisosassa. Se kasvaa enimmäkseen tuntureiden yläosissa ja on kalkinsuosija.


title: Norman Nato

text: Norman Nato (s. 8. heinäkuuta 1992 Cannes) on ranskalainen moottoriurheilija.


title: Norman Nato

text: Nato aloitti kilpailemisen kartingissa kuusivuotiaana. Vuonna 2009 hän voitti Ranskan KZ2-luokan mestaruuden. Vuonna 2010 Nato kilpaili Ranskan F4 Eurocup 1.6 luokassa sijoittuen sarjan toiseksi. Vuonna 2011 Nato kilpaili Eurocup Formula Renault ja Formula Renault NEC -sarjoissa vaihtelevalla menestyksellä. Vuonna 2012 Nato jatkoi Eurocup Formula Renault-sarjassa voittaen yhden kilpailun sijoittuen sarjan neljänneksi. Hän kilpaili myös Formula Renault Alps-sarjassa samana vuonna sijoittuen sarjan toiseksi. Vuonna 2013 Nato kilpaili Formula Renault 3.5 -luokassa. Hän saavutti yhden paalupaikan ja keräten 33 pistettä sijoittuen loppupisteissä 13:ksi. Vuonna 2014 Nato jatkoi samassa sarjassa saavuttaen yhden paalupaikan ja kaksi voittoa sijoittuen sarjan seitsemänneksi.


title: Norman Nato

text: Vuonna 2015 Nato kilpaili GP2-sarjassa ajaen Arden International -tallissa. Hän saavutti 20 pistettä ja sijoittui sarjan 18:ksi. Vuonna 2016 Nato jatkoi GP2-sarjassa Racing Engineering -tallin kuljettajana. Nato voitti kauden avauskilpailun Espanjassa ja Italian sprinttikilpailun. Nato keräsi kauden aikana 136 pistettä ja oli kuljettajien pisteissä viides. Nato jatkoi vuonna 2017 Formula 2-sarjassa tehden paluun Arden-talliin.


title: Helminukkajäkkärä

text: Helminukkajäkkärä ("Anaphalis margaritacea") on monivuotinen mykerökukkainen kasvilaji nukkajäkkäröiden suvussa. Sitä esiintyy Pohjois-Amerikassa ja Koillis-Aasiassa. Lajia viljellään myös koristekasvina.


title: Helminukkajäkkärä

text: Helminukkajäkkärä kasvaa 40–80 senttimetriä korkeaksi. Varsi on jäykän pystykasvuinen, haaraton ja vaaleanharmaanukkainen. Lehdet kasvavat tiheästi ja kierteisesti, ne ovat ruodittomia. Lehtilavat ovat 6–12 senttimetriä pitkiä, kapean suikeita ja kolmisuonisia. Lehtien yläpuoli on ensin nukkainen, mutta kaljuuntuva, alapuoli on pysyvästi nukkainen. Mykeröt kasvavat tiheänä huiskilona varren latvassa. Mykeröä ympäröi noin yhden senttimetrin leveä kiiltävän helmenvalkoinen kehto, joka koostuu useana rivinä kasvavista kalvomaisista suomuista. Laji on kaksikotinen, mykeröissä on hedekukkia ja emikukkia. Kukkien teriö on kellertävä, emikukilla rihmamaisen torvimainen ja hedekukilla leveämmän torvimainen.


title: Lumijäkkärä

text: Lumijäkkärä ("Gnaphalium supinum") on monivuotinen mykerökukkainen kasvilaji jäkkäröiden suvussa.


title: Lumijäkkärä

text: Lumijäkkärä on hento ruohokasvi, joka kasvaa kolmesta kahteentoista senttimetriä korkeaksi. Varsi on haaraton, ohut, tiheäkarvainen, tavallisesti kaareva tai mutkainen. Lehtilavat ovat yhdestä kahteen millimetriä leveitä, lähes tasasoukkia ja tiheäkarvaisia. Kukinto on lyhyt, tiheä, tähkämäinen tai pallomainen mykeröstö. Mykeröitä on enintään kymmenen kappaletta.


title: Lumijäkkärä

text: Lumijäkkärää esiintyy Suomessa Lapin pohjoisosassa. Se kasvaa tunturipaljakalla ja metsävyöhykkeen yläosassa.


title: Norjanjäkkärä

text: Norjanjäkkärä ("Gnaphalium norvegicum") on monivuotinen mykerökukkainen kasvilaji jäkkäröiden suvussa.


title: Norjanjäkkärä

text: Norjanjäkkärä kasvaa 15–30 senttimetriä korkeaksi. Se muistuttaa ahojäkkärää ("Gnaphalium sylvaticum"), mutta siihen verrattuna norjanjäkkärällä on vähemmän lehtiä, jotka ovat enimmäkseen suikealapaisia ja leveämpiä. Lehtilavat ovat päältä tiheämmin karvaisia kuin ahojäkkärällä ja ne ovat ylimpiä lukuun ottamatta kolmisuonisia, ahojäkkärällä kaikki yksisuonisia. Norjanjäkkärän kukintona on lukuisista pienistä mykeröistä koostuva mykeröstö varren latvassa. Mykeröstö on tiheä ja usein alle neljäsosan varren pitudesta.


title: Norjanjäkkärä

text: Norjanjäkkärää esiintyy Suomessa pohjoisosassa: Kainuussa, Oulun Pohjanmaalla, Koillismaalla ja Lapissa. Se kasvaa metsävyöhykkeestä tunturipaljakalle esimerkiksi puronvarsilla, jokivarsilla, rehevissä metsissä, korvissa, pajuviidoissa, niityillä ja lumimailla.


title: Ann-Marie Hepler

text: Ann-Marie Hepler (s. 8. huhtikuuta 1996 Majuro) on marshallinsaarelainen uimari. Hän kilpaili vuoden 2012 kesäolympialaisissa Lontoossa ja jäi siellä naisten 50 metrin vapaauinnissa 50. sijalle.


title: Bharat Ratna

text: Bharat Ratna (hindiksi भारत रत्न) eli Intian jalokivi on Intian korkein siviilikunniamerkki, joka annetaan ansioituneelle korkeatasoiselle valtiomiehelle, taiteilijalle, kirjailijalle tai tiedemiehelle. Vuodesta 2011 lähtien se on voitu myöntää myös urheilijalle.


title: Kehtokatkero

text: Kehtokatkero ("Gentianella aurea") on yksivuotinen kasvilaji ketokatkeroiden suvussa. Sen on kuvannut ensimmäisen kerran Carl von Linné nimellä "Gentiana aurea".


title: Kehtokatkero

text: Kehtokatkero kasvaa viidestä 20:een senttimetriä korkeaksi. Sen varsi haaroo tyvestä kaarevin haaroin. Lehdistä aluslehdet ovat lyhytruotisia ja vastapuikeita, ylemmät soikeita. Kukat ovat pienehköjä, perättömiä tai lyhytperäisiä ja kasvavat mykerömäisinä ryhminä varren ja ylempien haarojen latvassa. Teriö on neli- tai viisiliuskainen, kalpean sinipunainen. Teriöntorvi on ripsetön, mikä erottaa lajin hentokatkerosta, horkkakatkerosta, ketokatkerosta ja rantakatkerosta.


title: Anders Collin

text: Anders Collin (25. joulukuuta 1754 – 23. joulukuuta 1830) oli ruotsalainen mystikko. Hän oli Tukholmassa toimiva sukankutojakisälli, mutta myöhemmin hän sai häntä arvostaneelta Kaarle-herttualta hovikirjastonhoitajan arvon. Hän kannatti aluksi Tolstadiuksen, sitten Jakob Böhmen mystiikkaa. Hän piti konventikkeleja eli kokouksia, joissa hän esitti vaatimuksia siveelliseen puhtauteen ja esivallalle osoitettuun kuuliaisuuteen. Hän pyrki estämään aatesuuntauksen piirissä esiintyvää separatismia. Hänestä tuli Suomessa Pohjanmaalla sekä Ruotsissa olevien kannattajiensa eli colliaanien (collinien) johtaja.


title: Anders Collin

text: Collinin puoliso oli vuodesta 1784 Maria Loretta Ihre.